VII. FEJEZET
AZ ELTE KOLHÖK ALAPSZABÁLYA 
Preambulum
Az Eötvös Loránd Tudományegyetem (a továbbiakban: ELTE) Kollégiumi Hallgatói Önkormányzata (a továbbiakban: KolHÖK) a felsőoktatásról szóló törvény, az Egyetem Szervezeti és működési szabályzatának rendelkezései alapján, a hatályos egyetemi szabályzatok figyelembevételével, továbbá az ELTE Hallgatói Önkormányzatának (a továbbiakban: ELTE HÖK) Alapszabálya részeként, megalkotja az alábbi KolHÖK Alapszabályt (a továbbiakban: Alapszabály), melynek célja, hogy fenntartson egy olyan feddhetetlen érdekképviseleti szervezetet, amely hatékonyan és hitelt érdemlően képes közvetíteni az ELTE kollégistáinak mindenkori érdekeit, igényeit és értékeit. 
Értelmező rendelkezések 
1. § Az Alapszabályban használt, és azzal összefüggő fogalmakra vonatkozó értelmező rendelkezéseket jelen paragrafus rögzíti. 
1. ELTE Kollégiumi fenntartó (továbbiakban: Fenntartó): az ELTE azon szerve, amelynek feladata az egyetem hallgatói számára történő szállásszolgáltatás nyújtása. 2.Kollégium lakója: azon személy, aki az ELTE bármely karán hallgatói jogviszonnyal rendelkezik és a Központi Felvételi Bizottság határozata alapján az adott kollégiumba felvételt nyert. A kollégium lakója egyben a KolHÖK tagja is. 
3. Kollégiumi tagsági jogviszony: olyan jogviszony, amely a Fenntartó és a kollégium lakója között áll fenn. 
4. Kollégium: az ELTE azon intézménye, ahol hallgatói számára szállásszolgáltatást nyújt.
5. Szakkollégium: az ELTE azon intézménye, ahol hallgatói számára szállásszolgáltatást és szakképzést is nyújt. 
6. Fenntartó vezetője: az a személy, aki a Fenntartó működtetéséért és irányításáért felelős. 7.Kollégium vezetője: az a személy, aki az adott kollégium működtetéséért és irányításáért felelős. 
8. Kollégiumi díj: az a díj, amelyet a kollégista a kollégiumi elhelyezéséért, lakhatási feltételek biztosításáért és az alapszolgáltatások igénybevételéért köteles fizetni. 
9. Kollégiumi dolgozó: minden olyan személy, akinek a munkavégzésének helye valamely kollégium területén van. 
10. Bérlemény: olyan, nem az Egyetem vagyonkezelésében lévő ingatlan vagy ingatlanrész, melyet illetően az Egyetem a Bérbeadóval kötött bérleti szerződésben állapodik meg a bérbe vett épület/épületrész határairól, bérleti időtartamról (min. 1 év), egyéb, a hallgatói férőhelyeket érintő szolgáltatásokról, melyért az Egyetem a bérleti szerződésben foglaltak szerint fizeti meg a férőhelyek ellenértékét. 
11. Márton Áron Kollégium lakója: azon személy, aki az ELTE bármely karán aktív hallgatói jogviszonnyal rendelkezik és a Központi Felvételi Bizottság határozata alapján a kollégiumba felvételt nyert, illetve aki az ELTE bármely karán aktív hallgatói jogviszonnyal rendelkezik és a Márton Áron szakkollégium felvételi eljárása során a budapesti tagkollégiumába felvételt nyert. 
I. Fejezet 
Általános rendelkezések 
Alapvetés 
2. § Az Eötvös Loránd Tudományegyetem Kollégiumi Hallgatói Önkormányzatának hivatalos rövidítése: ELTE KolHÖK. 
3. § A KolHÖK székhelye: 1118 Budapest, Dayka Gábor u. 4. 
4. § A KolHÖK a Fenntartó bármely kollégiumával kollégiumi tagsági jogviszonyban álló hallgatóinak önkormányzati szervezete. 
5. § A KolHÖK képviseli a kollégista hallgatók kollégiumi tagsági jogviszonyával összefüggő érdekeit, gyakorolja a kollégista hallgatók kollégiumi tagsági jogviszonyból származó kollektív jogait. 
6. § A KolHÖK tisztségviselőinek megbízatása a szorgalmi időszakok közti, esetlegesen kollégiumi tagsági jogviszony mentes időszakokban is fennáll, amennyiben a következő szemeszter kezdetén, szeptember hónap végéig ismét tagsági jogviszonyba kerülnek az adott kollégiummal. 
7. § A KolHÖK segíti az egyetemi és kollégiumi autonómia kialakítását és gyakorlását, a kollégiumi lakhatás színvonalának emelését, az egyetemi oktatók, a kollégiumi dolgozók és a kollégista hallgatók közötti jó viszony kialakítását és fenntartását, az egyetemi és kollégiumi közélet élénkítését. 
8. § A KolHÖK együttműködik az ELTE más szervezeti egységeivel. Működése során épít az ELTE más szervezeti egységeitől elvárt működési információkra és együttműködési készségekre. 
9. § Együttműködik bármely más kollégiumi szervezettel, melynek céljai az ELTE és a Fenntartó szellemiségével összeegyeztethető. 
10. § A KolHÖK hivatalos honlapja a http://kolhok.elte.hu oldal.
11. § A KolHÖK az ELTE Hallgatói Önkormányzat részönkormányzata, ezáltal a jelen szabályzat az ELTE HÖK Alapszabályának részét képezi. 
A Kollégiumi Hallgatói Önkormányzat feladat- és hatásköre 
12. § A KolHÖK 
a) képviseli a kollégista hallgatóknak a kollégiumi tagsági jogviszonnyal összefüggő érdekeit az illetékes egyetemi testületekben; 
b) figyelemmel kíséri, segíti és összehangolja a kollégiumok és a szakkollégiumok képviselőinek a kollégiumokkal kapcsolatos munkáját; 
c) kidolgozza a kollégiumi felvétel elveit, és közreműködik a felvételi eljárásban, kivéve a szakkollégiumi felvételi eljárásokat; 
d) elkészíti és elfogadja az ELTE HÖK Alapszabályának kollégiumokat érintő módosításainak tervezetét; 
e) véleményezi a Fenntartó vezetőjének, és a kollégiumok vezetőinek kinevezését és felmentését; 
f) szervezi, előkészíti és felügyeli a kollégiumok rendezvényeit; 
g) figyelemmel kíséri a pályázatokat, céljaikra, valamint a feladataira való tekintettel – amennyiben lehetséges – azokban közvetlenül részt vesz; 
h) ellátja mindazokat a feladatokat és gyakorolja mindazokat a hatásköröket, amelyeket az ELTE HÖK Alapszabály vagy más egyetemi szabályzat a feladat- és hatáskörébe utal.
13. § A KolHÖK-nek 
a) joga van elkészíteni, elfogadni és módosítani saját Alapszabályát; 
b) joga van elkészíteni és elfogadni saját költségvetését; 
c) joga van a kollégium mindenkori információs és felvételi rendszerének fejlesztési tervét véleményezni, arra javaslatokat tenni; 
d) egyetértési joga van a Fenntartó ügyrendjének elfogadásakor, módosításakor; e) egyetértési joga van a kollégiumi díj meghatározásával kapcsolatban; f) egyetértési joga van a Fenntartó házirendjének elfogadásakor és módosításakor; g) képviselői útján tanácskozási, vagy szavazati joggal részt venni a Kollégiumi Vezetői Értekezlet ülésein; 
h) joga van véleményezni a Fenntartó bármely kollégiumának fejlesztési tervét; i) javaslattételi és véleményezési joga van a Fenntartónak, illetve bármely kollégiumának a költségvetésével kapcsolatban;
j) javaslattételi és véleményezési joga van a Fenntartó bármely kollégiumának fejlesztésével, felújításával és gazdasági tevékenységével kapcsolatban; k) javaslattételi és véleményezési joga van a Fenntartó bármely kollégiumának helyiségei, berendezései, tárgyi eszközei használatával, hasznosításával vagy elidegenítésével kapcsolatban; 
l) joga van javaslatot tenni a Fenntartó bármely kollégiuma fejlesztéséért fizetendő díj felhasználására; 
m) javaslattételi és véleményezési joga van a kollégiumok nevelőtanárainak, nevelőinek, egyéb kollégiumi vezetőinek kinevezésével, megbízatásával és felmentésével kapcsolatban; 
n) joga van véleményezni a Fenntartó által alkalmazott, valamint a kollégiumi dolgozók munkáját, javaslatot tenni a kollégiumi nevelők, nevelőtanárok általános és aktuális feladataira; 
o) javaslattételi joga van elismerések, jutalmak (különösen a közéleti ösztöndíj) összegére és odaítélésére a KolHÖK képviselői, illetve a KolHÖK munkájában kiemelkedő szerepet vállaló kollégista hallgatók részére. 
14. § A KolHÖK legfőbb szervei a(z) 
a) Kollégiumi Közgyűlés; 
b) Diákbizottság; 
c) Elnökség; 
d) Küldöttgyűlés. 
15. § A KolHÖK központi szervei a(z) 
a) Kabinet; 
b) Ellenőrző Bizottság; 
c) Szakterületi Bizottságok. 
16. § (1) KolHÖK részét képezi a(z) 
a) Ajtósi Dürer sori Kollégium; 
b) Damjanich utcai Kollégium; 
c) Márton Áron Kollégium; 
d) Kőrösi Csoma Sándor Kollégium;
e) Erdős Pál Kollégium;
f) Nándorfejérvári úti Kollégium; 
g) Pável Ágoston Kollégium; 
h) Vezér úti Kollégium;
i) Bérlemények.
II. Fejezet
A Kollégiumi Hallgatói Önkormányzat üléseire vonatkozó általános rendelkezések 
Az ülés összehívása 
17. § (1) A KolHÖK ülései összehívás szempontjából minősülhetnek rendes, illetve rendkívüli ülésnek. 
(2) Az ok és cél megjelölésével rendkívüli ülés hívható össze sürgős ügyek megtárgyalására.
18. § (1) Az ülés meghívójának minden esetben tartalmaznia kell az ülés tervezett kezdő időpontját (év, hónap, nap, óra, perc) és helyét (helység, irányítószám, közterület megnevezése, száma, terem), a tervezett napirendi pontokat. 
(2) A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. 
19. § Az ülés előterjesztéseit legkésőbb az ülés kezdete előtt 24 órával írásban, igazolhatóan el kell küldeni a tagoknak és a meghívottaknak.
20. § (1) Amennyiben az ülést nem a 17. § - 19.§-okban foglaltak szerint hívták össze, az ülést akkor lehet megtartani, ha az ülésen valamennyi szavazati joggal rendelkező tag jelen van, és egyhangúlag hozzájárul az ülés megtartásához.
(2) A döntéshozó szerv ülésén, a szabályszerűen közölt napirenden szereplő kérdésben hozhat határozatot, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul. 
Szavazás az ülésen 
21. § (1) Az ülés megnyitását követően az Ellenőrző Bizottság köteles megvizsgálni az ülés határozatképességét. 
(2) Amennyiben az Alapszabály eltérően nem rendelkezik, határozathozatal kizárólag ülésen történik. 
(3) Amennyiben az Alapszabály eltérően nem rendelkezik, a határozathozatalhoz az ülésen jelenlévő tagok több mint felének egybehangzó szavazata szükséges. 
22. § (1) Az ülésen a szavazás kézfeltartással történik, kivéve, ha titkos szavazásra kerül sor. (2) Titkos szavazásra kerül sor valamennyi személyi kérdésben, illetve, ha az ülés vezetője, vagy azt az ülésen jelenlévők egyötöde indítványozza. 
(3) - 
(4) Az ülés szavazat számlálói az Ellenőrző bizottság jelenlévő tagjai. Amennyiben nincs jelen a Diákbizottság, a Kabinet, az Ellenőrző bizottság vagy a Szakterületi bizottság ülésén kettő, a Kollégiumi Közgyűlés vagy a Küldöttgyűlés ülésén három Ellenőrző bizottsági tag, annyi személyt kell szavazatszámlálónak választani, hogy az Ellenőrző bizottság tagjaival együttesen a minimális létszámot elérjék. A szavazatszámlálók választása nyílt szavazás.
23. § -
Ülés tartása konferenciahívással 
24. § Konferenciahívás útján vesz részt az ülésen az a személy, aki az ülésen való személyes megjelenés helyett elektronikus hírközlő eszközt vesz igénybe.
25. § (1) Abban az esetben vehet részt az ülésen konferenciahívás igénybevételével egy személy, ha ezen szándékáról az ülés vezetőjét az ülés kezdete előtt legkésőbb 24 órával tájékoztatja, és hozzájárul ahhoz, hogy kizárólag az ülésen való azonosítás céljából a jegyzőkönyvvezető a (2) bekezdésben feltüntetett személyes adatait bekérje. 
(2) Az azonosításhoz szükséges személyes adatok 
a) Név és Neptun kód, valamint 
b) a betöltött tisztség vagy mandátum megnevezése. 
(3) Ezen adatok a jegyzőkönyv részét a név kivételével, nem képezhetik, kizárólag az azonosítás célját szolgálják. 
(4) A jegyzőkönyvben fel kell tüntetni az azonosítás tényét és azt, hogy az adott személy az ülésen konferenciahívás igénybevételével vesz részt. 
(5) A konferenciahívás lebonyolításának tárgyi feltételeiről az ülés helyszínén, az ülés vezetője köteles gondoskodni. 
26. § -
Levélszavazás 
27. § (1) A levélszavazás esetében az adott ülés elnöke elektronikus levélben ismerteti a tagokkal a határozathozatal tárgyát, valamint a szavazás leadásának határidejét, amely nem lehet kevesebb, mint egy és nem lehet több mint három nap. 
(2) Az Ellenőrző Bizottság a szavazás határidejét követő munkanapon összesíti a leadott szavazatokat. 
(3) A meghatározott időtartam lejárta után, vagy, ha minden, az adott ülésen szavazati joggal rendelkező tag leadta szavazatát, a szavazást az Ellenőrző Bizottság lezárja, és az eredményről 7 napon belül tájékoztatja az ülés tagjait. 
(4) A levélszavazás érvényes, ha a szavazati joggal rendelkező tagok több mint a fele részt vett rajta. Ha a leadott szavazatok száma nem éri el ezt a határozatképességi küszöböt, akkor a szavazás érvénytelen, újabb szavazás a kérdésben kizárólag ülésen tartható. (5) Amennyiben valamely tag többször, vagy a határidő leteltét követően szavaz, szavazata érvénytelennek minősül.
(6) Levélszavazásra minden tag kizárólag egy, az ülés jegyzőkönyvében rögzített elektronikus levelezési címet használhat. 
(7) Az ülés minden tagja egy szavazattal rendelkezik. A szavazati jog gyakorlása át nem ruházható. 
A jegyzőkönyv 
28. § Az üléséről minden esetben jegyzőkönyvet kell készíteni. 
29. § (1) Az ülésről készített jegyzőkönyvnek tartalmaznia kell a(z) 
a) jelenlévő tagok és meghívottak, valamint egyéb, tanácskozási jogkörrel jelenlévő személyek nevét, valamint a jelenléti ívet; 
b) ülésen lezajlott, lényegesebb eseményeket, nyilatkozatokat; 
c) napirendi pontokkal és az indítványokkal kapcsolatos határozatokat; 
d) határozatok szövegét; 
e) leadott szavazatok és ellenszavazatok, illetve a szavazástól tartózkodók számát; f) titkos szavazásra bocsátott kérdéseket; 
g) továbbá azokat a nyilatkozatokat és eseményeket, amelyek külön jegyzőkönyvbe vételét, valamely tag, vagy tanácskozási jogkörrel jelenlévő személy kifejezetten kéri.
(2) Amennyiben valamely nyilatkozat vagy esemény szó szerinti jegyzőkönyvbe vételét kéri valamely tag vagy tanácskozási jogkörrel jelenlévő személy, azt szó szerint kell a jegyzőkönyvbe foglalni.
30. § A jegyzőkönyvet az ülés vezetője, a jegyzőkönyvvezető, továbbá amely ülésen az Ellenőrző Bizottság tagjának jelenléte kötelező ott a jelenlévő ellenőrző bizottsági tag, aláírásával kell hitelesíteni. 
31. § (1) A jegyzőkönyvet a jegyzőkönyvvezető legkésőbb az ülést követő 10. napon azülésen részt vett tagok felé írásban, igazolhatóan eljuttatja, akik az azt követő 5 napos jogvesztő határidőn belül arra észrevételt tehetnek. 
(2) Az (1) bekezdésben meghatározott jogvesztő határidő leteltével a jegyzőkönyvvezetőnek gondoskodnia kell a jegyzőkönyvnek a KolHÖK Titkárának való megküldéséről.
Semmisség 
32. § (1) Amennyiben az ülést nem a 17. § - 30. §-ok rendelkezéseinek megfelelően hívják össze és folytatják le, az ülésén hozott határozatok semmisek. 
(2) A semmis határozat a meghozatalának időpontjától érvénytelen. 
(3) A semmisséget az Ellenőrző Bizottság hivatalból köteles megállapítani. (4) Az Ellenőrző Bizottság Elnöke a semmiség megállapításáról köteles határozatot hozni, és azt megindokolva a KolHÖK hivatalos honlapján a semmisség okának tudomására jutásától számított 7 napon belül közzétenni, illetve erről valamennyi szavazati joggal rendelkező tagot írásban igazolhatóan értesíteni. 
(5) Az Ellenőrző Bizottság határozata ellen bármely, az ülésen szavazati joggal rendelkező tag az ELTE HÖK Ellenőrző Bizottságához fellebbezést nyújthat be a határozat közzétételétől számított 5 napos jogvesztő határidőn belül. 
Határozat hatályon kívül helyezése 
33. § (1) Az ülésen bármely szavazati joggal rendelkező tag írásbeli kifogást nyújthat be az Ellenőrző Bizottság felé az ülésen meghozott határozat ellen a jegyzőkönyv közzétételétől számított 5 napos jogvesztő határidőn belül. 
(2) Az Ellenőrző Bizottság Elnöke a kifogás vizsgálatának eredményét köteles azt megindokolva a KolHÖK hivatalos honlapján a kifogás benyújtásától számított 7 napon belül közzétenni, illetve erről valamennyi szavazati joggal rendelkező tagot írásban igazolhatóan értesíteni. 
(3) Amennyiben az Ellenőrző Bizottság a kifogást megalapozottnak tartja, köteles határozatban megállapítani a határozat semmisségét. 
(4) Az Ellenőrző Bizottság határozata ellen, bármely az ülésen szavazati joggal rendelkező tag az ELTE HÖK Ellenőrző Bizottságához fellebbezést nyújthat be az eredmény kihirdetésétől számított 5 napos jogvesztő határidőn belül.
III. Fejezet
A Kollégiumi Hallgatói Önkormányzat legfőbb szervei Kollégiumi Közgyűlés 
34. § (1) A Kollégiumi Közgyűlés (továbbiakban Közgyűlés) a kollégium legfőbb hallgatói döntéshozó szerve. 
(2) A Közgyűlés tagja az adott kollégium valamennyi aktív hallgatói jogviszonnyal rendelkező lakója. A közgyűlés tagja szavazati joggal rendelkezik. 
(3) A Közgyűlés ülésein tanácskozási joggal részt vehetnek a(z) 
a) Ellenőrző Bizottság tagjai; 
b) adott kollégium vezetője; 
c) Fenntartó vezetője; 
d) kolHÖK Elnök; 
e) adott kollégium nevelői; 
f) illetve a meghívott személyek. 
35. § A Közgyűlésnek joga van 
a) beszámoltatni a Diákbizottságot és a Diákbizottsági Elnököt; 
b) véleményezni a kollégiumi vezető munkáját; 
c) javaslatot tenni a fejlesztési keretösszeg felhasználására; 
d) véleményezni az adott kollégium nevelőinek és nevelőtanárainak tevékenységét. A Közgyűlés működése 
36. § A Közgyűlés üléseit az adott kollégium Diákbizottsági Elnöke hívja össze és vezeti le.
37. § (1) Közgyűlést évente legalább egyszer kell tartani. 
(2) A rendes ülés meghívóját az üléstervezett időpontját legalább 9 nappal megelőzően írásban, igazolhatóan közölni kell a tagokkal és a meghívottakkal. 
(3) A rendkívüli ülés meghívóját az ülés tervezett időpontját legalább 48 órával megelőzően írásban, igazolhatóan közölni kell a tagokkal és a meghívottakkal. 
38. § A Közgyűlés ülését 9 napon belül össze kell hívni, amennyiben azt
a) az adott kollégium Diákbizottsága egyszerű többséggel vagy;
b) az adott kollégiumban a közgyűlés határozatképességével egyenlő számú lakója vagy; 
c) vagy az Ellenőrző Bizottság írásban 
indítványozza a Diákbizottsági Elnöknél. 
39. § (1) A Közgyűlés ülése határozatképes, ha 
a) azt szabályosan hívták össze; 
b) azon az Ellenőrző Bizottság valamely tagja, aki nem az adott Közgyűlés tagja jelen van; 
c) 500 mindenkori férőhelynél alacsonyabb férőhelyszámmal rendelkező kollégium esetén a lakók 10%-a, ennél nagyobb mindenkori férőhely számmal rendelkező kollégium esetén a lakók 5%-a jelen van. 
(2) Amennyiben az összehívott Közgyűlés nem határozatképes, az ülést változatlan napirenddel 9 napon belül meg kell ismételni. 
40. § (1) A Közgyűlés minden tagjának egy szavazata van. A szavazati jog gyakorlása másra át nem ruházható. 
(2) A Közgyűlésnek nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra. 41. § Az ülés jegyzőkönyvét a Diákbizottság Titkára vezeti. A Diákbizottság Titkárának akadályoztatása esetén a Közgyűlés ülésének megnyitása után, a Közgyűlés első döntésével haladéktalanul jegyzőkönyvvezetőt választ. 
42. § A Közgyűlés ülésére a II. Fejezet rendelkezései az irányadók, azzal a kivétellel, hogy Közgyűlésen konferenciahívás, illetve levélszavazás nem alkalmazható. 
Diákbizottság 
43. § A Diákbizottság minden kollégium kötelezően megválasztandó, a Kollégiumi Közgyűlés döntéseinek végrehajtó, és két Kollégiumi Közgyűlés közötti irányító testülete, amely a Kollégiumi Közgyűlésnek felelős.
Diákbizottság feladat- és hatásköre 
44. § (1) A Diákbizottság feladata 
a) a Közgyűlés által ráruházott feladatokat elvégezni és hatásköröket gyakorolni; b) gondoskodni a Közgyűlés határozatainak végrehajtásáról; 
c) munkájáról minden ülésén beszámolni; 
d) előkészíteni a Közgyűlést és gondoskodni annak lebonyolításáról; 
e) az adott kollégiumi létesítmények és berendezések rendeltetésszerű használatát felügyelni, az ezekre vonatkozó szabályzataikat megalkotni; 
f) elkészíteni az adott kollégium szobabeosztását a kollégiumi nevelőkkel, illetve az adott kollégium vezetőjével együttműködve; 
g) segíteni a kollégiumi nevelők, illetve a kollégium vezetőjének munkáját az adott kollégium szobáinak állagmegóvása érdekében; 
h) segíteni a tanév végi kiköltözési, valamint a szeptemberi beköltözési feladatokat; i) ellenőrizni az adott kollégium Szervezeti és Működési Szabályzatának, valamint az adott kollégium házirendjének betartását; 
j) külső pályázatokat készíteni és leadni; 
k) kollégiumi kulturális és sportrendezvényeket támogatni és szervezni; l) megtervezni az adott kollégium rendezvény és eseménynaptárát; 
m) kapcsolatot tartani az adott kollégiummal tagsági jogviszonyban álló hallgatók, és az adott kollégium nevelői, nevelőtanárai, valamint vezetője között. 
(2) Egyéb feladatok elvégzésére a Diákbizottság nem kötelezhető. Saját döntése alapján vállalhat egyéb feladatokat, különösen, ha az adott kollégium tagjai, vagy az adott kollégium vezetői azt írásban kérik.
45. § A Diákbizottságnak
a) joga van javaslatot tenni a kollégiumi felvételivel és pótfelvételivel kapcsolatban; b) joga van dönteni minden olyan kérdésben, amelyet az adott kollégium legfőbb döntéshozó szerve, vagy jelen Alapszabály ráruházott, vagy részére megállapított; c) egyetértési joga van az adott kollégium házirendjével kapcsolatosan; 
d) egyetértési joga van a kollégium területén lebonyolítandó rendezvényekkel kapcsolatosan; 
e) véleményezési joga van az adott kollégiumi nevelők, nevelőtanárok, kollégiumi vezető megbízásával, kinevezésével és felmentésével kapcsolatosan.
Diákbizottság tagjai 
46. § (1) A Diákbizottság tagjainak mandátuma megválasztásuktól a következő Diákbizottság megválasztásáig tart. 
(2) A Diákbizottság tagjainak mandátuma megszűnik a(z) 
a) tag kollégiumi jogviszonyának megszűnésével; 
b) tag Diákbizottság és Ellenőrző Bizottság felé írásban benyújtott lemondásával; c) tag mandátumának lejártával; 
d) adott kollégium Közgyűlése általi visszahívással; 
e) összeférhetetlenség esetén.
f) Amennyiben egy diákbizottsági tag egy önkormányzati cikluson belül a Diákbizottság üléseiről kettő alkalommal távol marad anélkül, hogy előzetesen kérte volna a kimentését, megszűnik a küldöttgyűlési tagsága.
g) Amennyiben egy Diákbizottsági tag egy önkormányzati cikluson belül a Diákbizottság üléseiről négy alkalommal távol marad, megszűnik a küldöttgyűlési tagsága.
h) Nem számít távolmaradásnak, amennyiben az ülés kezdete előtt legfeljebb 72 órával értesítik Diákbizottsági taggá válásáról.
Diákbizottságban betölthető tisztség és feladatkörök 
47. § (1) A Diákbizottságon belül kötelezően betöltendő tisztség és feladatkörök: a) Diákbizottsági Elnök; 
b) Diákbizottsági Alelnök; 
c) Diákbizottsági Titkár; 
d) Diákbizottsági Kommunikációs Referens. 
(2) A Diákbizottságon belül betölthető továbbá minden olyan feladatkör, amely feladatkörökre a Kabineten belül tisztségek alakíthatók ki. 
(3) A Diákbizottság ülésén jelenlévő tagok egyszerű többségének egyetértésével a Diákbizottság további feladatköröket jelölhet ki egyes tagjai számára. 
Diákbizottsági Elnök 
48. § A Diákbizottságnak a kollégiumi aktív hallgatói jogviszonnyal rendelkező lakók által közvetlenül, kötelezően megválasztandó vezetője a Diákbizottsági Elnök. 49. § (1) A Diákbizottságnak egy Diákbizottsági Elnöke van. 
(2) A Diákbizottság Elnöke megválasztásával a Kollégiumi Közgyűlés elnöke is egyben. (3) Az adott kollégium lakóját érintő fegyelmi kérdésben, az adott kollégium Diákbizottsági Elnöke tagja az Eötvös Loránd Tudományegyetem Kollégiumi Központ Központi Fegyelmi Bizottságának.
50. § (1) A Diákbizottsági Elnök mandátuma a következő Diákbizottsági Elnök megválasztásáig szól. 
(2) A Diákbizottság Elnökének mandátuma megszűnik a(z) 
a) kollégiumi jogviszonyának megszűnésével; 
b) adott kollégium Közgyűlése, a KolHÖK Küldöttgyűlése és az Ellenőrző Bizottság számára eljuttatott írásos lemondással; 
c) adott kollégium közgyűlése általi visszahívással; 
51. § A Diákbizottsági Elnök lemondása esetén az elnöki feladatokat automatikusan az adott kollégium Diákbizottsági Alelnöke látja el ügyvivő elnökként. 
52. § (1) A Diákbizottsági Elnök feladata 
a) beszámolni a Kollégiumi Közgyűlés részére a Diákbizottság által végzett tevékenységéről; 
b) összehangolni a Diákbizottság munkáját; 
c) összehívni a Diákbizottság rendes és rendkívüli üléseit; 
d) meghatározni a Diákbizottság ülésének napirendjét; 
e) vezetni a Diákbizottság ülését, lebonyolítani az ülésen történő szavazásokat, megállapítani eredményüket; 
f) felügyelni és összehangolni a Diákbizottság, a Közgyűlés, illetve a Küldöttgyűlés által hozott határozatok végrehajtását; 
g) hitelesíteni a Diákbizottság üléseinek jegyzőkönyvét; 
h) összehívni és levezetni a Kollégiumi Közgyűlés üléseit; 
i) képviselni az adott kollégiumot a KolHÖK Elnökségének és Küldöttgyűlésének ülésein, részt venni az ELTE Kollégiumi Tanácsán és minden egyéb hivatalos hallgatói fórumon. 
(2) A Diákbizottsági Elnök a Közgyűlés döntése nélkül, más diákbizottsági feladatköröket nem vállalhat magára.
Diákbizottsági Alelnök 
53. § A Diákbizottsági Alelnök a Diákbizottságnak az aktív hallgatói jogviszonnyal rendelkező kollégiumi lakók által közvetlenül, kötelezően megválasztandó tagja.
54. § (1) A Diákbizottságnak egy Diákbizottsági Alelnöke van. 
(2) A Diákbizottsági Alelnök mandátuma a következő Diákbizottsági Alelnök megválasztásáig tart. 
(3) A Diákbizottsági Alelnök mandátuma megszűnik a(z) 
a) kollégiumi jogviszonyának megszűnésével; 
b) adott kollégium Közgyűlése és az Ellenőrző Bizottság számára eljuttatott írásos lemondással; 
c) adott kollégium közgyűlése általi visszahívással. 
55. § Az Alelnök tevékenységéről köteles beszámolni a Diákbizottsági Elnöknek a Diákbizottság rendes ülésein. 
56. § A Diákbizottsági Alelnök feladata a 
a) Diákbizottsági Elnök akadályoztatása esetén a Diákbizottsági Elnököt tisztségénél fogva meghatalmazás nélkül is teljes feladatkörében helyettesíteni minden olyan fórumon, amelynek a Diákbizottsági Elnök tisztsége okán tagja; 
b) Diákbizottsági Elnök munkájának segítése. 
Diákbizottsági Titkár 
57. § A Diákbizottságnak a Diákbizottság által kötelezően megválasztandó feladatköre a Diákbizottsági Titkár. 
58. § (1) A Diákbizottságnak egy Diákbizottsági Titkára van. 
(2) A Diákbizottsági Titkárt a Diákbizottság választja egyszerű többséggel saját tagjai közül. (3) A Diákbizottsági Titkár mandátuma a következő Diákbizottsági Titkár megválasztásáig szól. 
59. § (1) A Diákbizottsági Titkárának feladatköre megszűnik a 
a) Diákbizottsági Titkár diákbizottsági tagsági mandátumának megszűnésével;
b) Diákbizottság számára eljuttatott írásos lemondással; 
c) ha azt a Diákbizottság, szavazatának egyszerű többségével megszünteti. 
(2) Amennyiben a diákbizottsági titkár feladatköre valamely okból betöltetlen, a Diákbizottság soron következő ülésén Diákbizottsági Titkárt köteles választani. 
60. § A Diákbizottsági Titkár feladata 
a) segíteni a Diákbizottsági Elnök munkáját; 
b) a Diákbizottság, valamint a Közgyűlés üléseire a napirendi kérdések alapjául szolgáló dokumentumokat összeállítani; 
c) részt venni a Diákbizottság, valamint a Közgyűlés ülésein; 
d) vezetni a Diákbizottság, valamint a Közgyűlés üléseinek jegyzőkönyvét, azok hitelesítéséről gondoskodni, valamint határidőn belül megküldeni azt a KolHÖK Titkárának; 
e) elkészíteni és közzétenni a Diákbizottság, valamint a Közgyűlés üléseinek emlékeztetőit. 
Diákbizottsági Kommunikációs referens 
61. § A Diákbizottságnak a Diákbizottság által kötelezően megválasztandó feladatköre a Diákbizottsági Kommunikációs Referens 
62. § (1) A Diákbizottságnak egy Diákbizottsági Kommunikációs Referense lehet.
(2) A Diákbizottsági Kommunikációs Referenst a Diákbizottság választja egyszerű többséggel saját tagjai közül. 
(3) A Diákbizottsági Kommunikációs Referens mandátuma a következő Diákbizottsági Kommunikációs Referens megválasztásáig szól. 
63. § A Diákbizottsági Kommunikációs Referens feladatköre megszűnik a
a) Diákbizottsági Kommunikációs Referens diákbizottsági tagsági mandátumának megszűnésével; 
b) Diákbizottság számára eljuttatott írásos lemondással; 
c) ha azt a Diákbizottság, szavazatának egyszerű többségével megszünteti. 64. § Amennyiben a diákbizottsági kommunikációs referens feladatköre valamely okból betöltetlen, a Diákbizottság soron következő ülésén Diákbizottsági Kommunikációs Referenst köteles választani. 
65. § A Diákbizottsági Kommunikációs Referens feladata 
a) kidolgozni a Diákbizottság kommunikációs stratégiáját; 
b) népszerűsíteni a KolHÖK kommunikációs csatornáit;
c) előkészíteni, megszerkeszteni és kiküldeni a Diákbizottság hivatalos közleményeit és nyilatkozatait; 
d) előkészíteni és segíteni az adott kollégiumi kommunikációs csatornák aktualizálását; e) segíteni a KolHÖK kommunikációs referensének munkáját; 
f) képviselni a Diákbizottságot a KolHÖK és ELTE HÖK kommunikációs szakterületi testületeiben. 
65/A. § Diákbizottsági Nemzetközi kollégiumi lakókért felelős referens 
A Diákbizottsági Nemzetközi kollégiumi hallgatókért felelős referens a Diákbizottságnak a Diákbizottság által kötelezően megválasztandó fel-adatköre, amennyiben az adott kollégiumban legalább 20 nemzetközi hallgató számára van fenn-tartva férőhely. 
65/B. § (1) A Diákbizottságnak egy Diákbizottsági Nemzetközi kollégiumi lakókért felelős referense van. 
(2) A Diákbizottsági Nemzetközi kollégiumi lakókért felelős referensét a Diákbizottság választja egy-szerű többséggel saját tagjai közül. 
(3) A Diákbizottsági Nemzetközi kollégiumi lakókért felelős referensének mandátuma a következő Diákbizottsági Nemzetközi kollégiumi lakókért felelős referensének megválasztásáig szól. 
65/C. § (1) Diákbizottsági Nemzetközi kollégiumi lakókért felelős referensének feladatköre megszűnik a
a) Diákbizottsági Nemzetközi kollégiumi referens Diákbizottsági tagsági mandátumának megszűnésével; 
b) Diákbizottság számára eljuttatott írásos lemondással; 
c) ha azt a Diákbizottság, szavazatának egyszerű többségével megszünteti. (2) Amennyiben Diákbizottsági Nemzetközi kollégiumi lakókért felelős referensének feladatköre valamely okból betöltetlen, a Diákbizottság soron következő ülésén Diákbizottsági Nemzetközi kollégiumi lakókért felelős referensét köteles megválasztani.
65/D. § A Diákbizottsági Nemzetközi kollégiumi lakókért felelős referensének feladata
a) kapcsolatot tartani a nemzetközi kollégiumi lakókkal; 
b) segíteni a nemzetközi kollégiumi hallgatókat a kollégiumi ügyintézésben;
c) segíteni a Diákbizottsági Elnök és a Diákbizottság munkáját.
Diákbizottsági referens 
66. § A Diákbizottság meghatározott feladatkörre referenst választhat. 
67. § (1) A Diákbizottságnak adott feladatkörre egy megválasztott referense lehet. (2) A Diákbizottsági referenst a Diákbizottság választja egyszerű többséggel saját tagjaiközül, úgy, hogy a választással megnevezik a konkrét feladatkörét is. 
(3) A Diákbizottsági referens mandátuma a következő, ugyanazon feladatkörrel rendelkező Diákbizottsági referens megválasztásáig szól. 
68. § A Diákbizottsági referens feladatköre megszűnik a 
a) Diákbizottsági tagsági mandátumának megszűnésével; 
b) Diákbizottság számára eljuttatott írásos lemondással; 
c) ha azt a Diákbizottság, szavazatának egyszerű többségével megszünteti. Diákbizottsági ülés 
69. § (1) A Diákbizottság ülései az adott kollégium valamennyi lakója számára nyilvánosak. (2) A nyilvánosságot a Diákbizottsági Elnök saját hatáskörben, vagy a Diákbizottság tagjai egyötödének indítványára, a jelenlévő tagok kétharmados többségével az ülés meghatározott napirendi pontjaira zárhatja ki (zárt ülés). 
70. § (1) A Diákbizottság ülésein tanácskozási jogkörrel vehetnek részt az Ellenőrző Bizottság tagjai, és a meghívott személyek. 
(2) A Diákbizottságnak nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra.
71. § (1) Diákbizottsági ülést havonta legalább egyszer kell tartani. 
(2) A Diákbizottság ülésére meg kell hívni az Ellenőrző Bizottság valamely tagját.
(3) A rendes ülés meghívóját az ülés tervezett időpontját legalább 3 nappal megelőzően írásban, igazolhatóan közölni kell a tagokkal és a meghívottakkal. 
(4) A rendkívüli ülés meghívóját az ülés tervezett időpontját legalább 12 órával megelőzően írásban, igazolhatóan közölni kell a tagokkal és a meghívottakkal. Rendkívüli ülést kell összehívni, ha ezt a Diákbizottság tagjainak több mint egyötöde kérvényezi.
72. § A Diákbizottság ülése határozatképes, ha 
a) szabályosan hívták össze és 
b) a Diákbizottság tagjainak több mint fele jelen van. 
73. § Amennyiben az összehívott Diákbizottság ülése nem határozatképes, az ülést változatlan napirenddel 7 napon belül meg kell ismételni. 
74. § A Diákbizottság minden tagja egy szavazattal rendelkezik. A szavazati jog gyakorlása másra át nem ruházható. Szavazategyenlőség esetén a Diákbizottsági Elnök szavazata dönt, kivéve az őt érintő kérdésekben. Ebben az esetben új szavazást kell tartani.
75. § A Diákbizottság üléseiről a Diákbizottsági Titkár jegyzőkönyvet készít. A Diákbizottsági Titkár akadályoztatása esetén a Diákbizottság ülésének megnyitása után a Diákbizottság első döntésével haladéktalanul jegyzőkönyvvezetőt választ. 
76. § A Diákbizottság ülésére a II. Fejezet rendelkezései az irányadók.
Diákbizottsági Alakuló ülés 
77. § (1) Az újonnan megválasztott Diákbizottság első, Diákbizottsági Alakuló ülését az újonnan megválasztott Diákbizottsági Elnök hívja össze és vezeti le az új diákbizottsági tagok megválasztását követő 7 napon belül. 
(2) Ezen az ülésen az újonnan felálló Diákbizottság, az Alapszabály 47. §-ának megfelelően megválasztja a kötelezően megválasztandó diákbizottsági referenseket, illetve kijelölhet tagjainak egyéb feladatköröket. 
(3) A Diákbizottság Alakuló ülésének meghívóját az ülés tervezett időpontját megelőzően legalább 48 órával írásban, igazolhatóan közölni kell a tagokkal és a meghívottakkal.
78. § A Diákbizottság Alakuló ülésére a II. Fejezet rendelkezései az irányadók azzal a kivétellel, hogy levélszavazás nem alkalmazható.
A Küldöttgyűlés 
79. § A Küldöttgyűlés a KolHÖK legfőbb döntéshozó szerve. 
(1) Tagjai szavazati joggal a 
a) KolHÖK Elnöke (a továbbiakban: Elnök); 
b) diákbizottsági elnökök; 
c) szakkollégiumonként egy, az adott szakkollégiummal tagsági jogviszonyban álló, a szakkollégium saját szabályzataiban meghatározott módon megválasztott delegált.
80. § A Küldöttgyűlés tagjainak megbízatása megszűnik a 
a) kollégiumi jogviszony megszűnésével; 
b) tagságáról való lemondással; 
c) megbízatás lejártával; 
d) visszahívássa. 
81. § (1) A Küldöttgyűlésnek a 79. § (1) bekezdése szerinti tagjait (a továbbiakban együtt: a Küldöttgyűlés szavazati joggal rendelkező tagjai) indítványozási, javaslattételi, véleményezési, észrevételezési és szavazati jog illeti meg. 
(2) E jogaikat a Küldöttgyűlés tagjai a Küldöttgyűlés ülésén személyesen, levélszavazás, illetve konferenciahívás útján gyakorolhatják. 
(3) A szavazati jog átruházható a Küldöttgyűlés bármely szavazati joggal nem rendelkező tagjára, vagy annak a kollégiumnak egy lakójára, amely kollégiumot a szavazati joggal rendelkező tag képviseli, azonban minden küldöttgyűlési tagnak legfeljebb egy átruházott mandátuma lehet. 
(4) Konferenciahívás, illetve levélszavazás igénybevétele során a szavazati jog nem átruházható.

A Küldöttgyűlés feladat- és hatásköre 
82. § (1) A Küldöttgyűlés 
a) elfogadja és módosítja az Alapszabályt; 
b) elfogadja a kollégiumi felvételi elveit, és közreműködik a felvételi eljárásban, kivéve a szakkollégiumi felvételi eljárásokat; 
c) elfogadja a KolHÖK költségvetését; 
d) egyetértési jogot gyakorol a Fenntartó ügyrendjének elfogadásakor, módosításakor;
e) egyetértési jogot gyakorol a kollégiumi díj meghatározásával kapcsolatban;
f) egyetértési jogot gyakorol a Fenntartó egységes házirendjének elfogadásakor és módosításakor; 
g) megválasztja az Elnököt, az Alelnököt, a KolHÖK Egyetemi Hallgatói Önkormányzat Küldöttgyűlésbeli delegáltjait és póttagjait, az Ellenőrző Bizottság Elnökét, és a Felvételi Bizottság tagjait és póttagjait; 
h) véleményezi a Fenntartó vezetőjének kinevezését, felmentését és munkáját;
i) a kollégium vagy szakkollégium véleményének figyelembevételével véleményezi a Fenntartó valamely kollégiumának vagy szakkollégiumának fejlesztési tervét;
j) javaslattételi és véleményezési jogot gyakorol a Fenntartó költségvetésével kapcsolatban; 
k) javaslattételi jogával él elismerések, jutalmak (így különösen a közéleti ösztöndíj) összegére és odaítélésére a KolHÖK képviselői, illetve a KolHÖK munkájában kiemelkedő szerepet vállaló kollégista hallgatók részére; 
l) figyelemmel kíséri a kollégiumok és szakkollégiumok tevékenységét jogaik gyakorlásában, feladataik teljesítésében; 
m) javaslatot tesz az ELTE HÖK elnökének személyére, a jelenlévők szavazatának egyszerű többségét elnyerő személyt az ELTE HÖK Küldöttgyűlésén az Elnök jelölni köteles, más személyt nem jelölhet; 
n) dönt minden egyéb kérdésben, melyet jelen Alapszabály, az ELTE, a Fenntartó vagy az ELTE HÖK Alapszabályának kizárólagos hatáskörébe utalnak.

(2) Ezen bekezdésekben foglalt jogok gyakorlása a Küldöttgyűlés kizárólagos hatáskörébe tartozik, más szervre nem ruházható át.
Alapszabály módosítás 
83. § Jelen Alapszabály módosítása esetén valamennyi kollégium legfőbb döntéshozó szervének véleményezési joga van.
A Küldöttgyűlés működése 
84. § (1) A Küldöttgyűlés ülései a KolHÖK tagjai számára nyilvánosak. 
(2) A nyilvánosságot az Elnök, valamint a Küldöttgyűlés a jelenlévő szavazati joggal rendelkező tagjainak egyötödének indítványára, a Küldöttgyűlés szavazati joggal rendelkező jelenlévő tagjai legalább kétharmadának szavazatával az ülés meghatározott napirendi pontjaira vonatkozólag zárhatja ki (zárt ülés). 
85. § (1) A Küldöttgyűlés ülésein tanácskozási joggal részt vehetnek: a Fenntartó vezetője, az ELTE HÖK Ellenőrző Bizottságának delegáltja, az Ellenőrző Bizottság tagjai, a kabinet tagjai, kari hallgatói részönkormányzatok elnökei által írásban, igazolhatóan delegált küldöttei, karonként egy fő, illetve a meghívott személyek. 
(2) A Küldöttgyűlésnek nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra.
86. § (1) Küldöttgyűlést kéthavonta legalább egyszer kell tartani. 
(2) A rendes ülés meghívóját az ülés tervezett időpontját legalább 168 órával megelőzően írásban, igazolhatóan közölni kell a tagokkal, a meghívottakkal és az Ellenőrző Bizottsággal.
(3) A rendkívüli ülés meghívóját az ülés tervezett időpontját legalább 72 órával megelőzően írásban, igazolhatóan közölni kell a tagokkal, a meghívottakkal és az Ellenőrző Bizottsággal. Rendkívüli ülést kell összehívni, ha azt a Küldöttgyűlés tagjainak több mint egyötöde, vagy az Ellenőrző Bizottság indítványozza. Rendkívüli ülésen az Elnök és a kabinet tagjai nem kötelesek beszámolót tartani. 
87. § A Küldöttgyűlés ülése határozatképes, ha 
a) szabályszerűen lett összehívva; 
b) a Küldöttgyűlés szavazati joggal rendelkező tagjainak több mint fele jelen van;
c) az Ellenőrző Bizottság valamely tagja jelen van.
88. § Amennyiben a Küldöttgyűlés ülése nem határozatképes, az ülést változatlan napirenddel 10 napon belül meg kell ismételni. 
89. § A Küldöttgyűlés határozatot ülésen vagy levélszavazás útján hozhat.
90. § A Küldöttgyűlés minden, szavazati joggal rendelkező tagjának egy szavazata van. Szavazategyenlőség esetén az Elnök szavazata dönt, kivéve az őt érintő kérdésekben. Ebben az esetben új szavazást kell tartani. 
91. § Az Alapszabály elfogadásához és módosításához, valamint a KolHÖK Felvételi Ügyrendjének elfogadásához és módosításához a Küldöttgyűlés ülésén jelenlévő, szavazati joggal rendelkező tagjai legalább kétharmadának a szavazata szükséges. 92. § A jegyzőkönyvet a KolHÖK Titkára vezeti. A Titkár akadályoztatása esetén a Küldöttgyűlés ülésének megnyitása után a Küldöttgyűlés első döntésével haladéktalanul jegyzőkönyvvezetőt választ. 
93. § A Küldöttgyűlés üléseire a II. Fejezet rendelkezései az irányadók. 
IV. Fejezet A Kollégiumi Hallgatói Önkormányzat központi szervei 
94. § A KolHÖK központi szervei a(z) 
a) Elnökség; 
b) Kabinet; 
c) Szakterületi bizottságok; 
d) Ellenőrző Bizottság. 
Az Elnökség 
95. § Az Elnökség a KolHÖK egyeztető, döntés-előkészítő és stratégiaalkotó szerve. 96. § Az Elnökség tagjai a(z) 
a) Elnök; 
b) kollégiumok diákbizottsági elnökei; 
c) szakkollégiumok delegáltjai. 
97. § Az Elnökségben való tagság megszűnik a 
a) hallgatói jogviszony megszűnésével; 
b) tagságot keletkeztető tisztségről való lemondással;
c) tagságot keletkeztető tisztség megbízatási idejének lejártával; 
d) tagságot keletkeztető tisztségből való visszahívással, vagy felmentéssel.
Az Elnökség feladatköre 
98. § Az Elnökség feladata 
a) előkészíteni a Küldöttgyűlés munkáját; 
b) véleményezni a kollégiumi felvétel elveit; 
c) gyakorolni véleményezési jogát a Kollégium egységes házirendjének elfogadásakor és módosításakor; 
d) figyelemmel kísérni a kollégiumokat és szakkollégiumokat jogaik gyakorlásában, feladataik teljesítésében; 
e) álláspontot kialakítani az összes kollégiumot, vagy a kollégiumok döntő többségét érintő kérdésekben és ezt a Küldöttgyűlés elé terjeszteni. 
Az Elnökségi Ülés 
99. § (1) Az Elnökség ülései a KolHÖK tagjai számára nyilvánosak. 
(2) A nyilvánosságot az Elnök saját hatáskörben, vagy az elnökségi tagok egyötödének kérésére a jelenlévő tagok legalább kétharmadának határozatával az ülés meghatározott napirendi pontjaira zárhatja ki (zárt ülés). 
100. § Az Elnökség ülésein tanácskozási joggal részt vehetnek: a Fenntartó igazgatója, az ELTE HÖK Ellenőrző Bizottságának delegáltja, a KolHÖK Ellenőrző Bizottságának tagjai, illetve a meghívott személyek. Az Elnökségnek nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra. 
101. § Elnökségi ülés csak az Ellenőrző Bizottság tagjának jelenlétében tartható.
102. § (1) Elnökségi ülést havonta legalább egyszer kell tartani. 
(2) A rendes ülés meghívóját az ülés tervezett időpontját legalább 5 nappal megelőzően írásban, igazolhatóan közölni kell a tagokkal, a meghívottakkal és az Ellenőrző Bizottsággal. (3) A rendkívüli ülés meghívóját az ülés tervezett időpontját legalább 48 órával megelőzően írásban, igazolhatóan közölni kell a tagokkal a meghívottakkal és az Ellenőrző Bizottsággal. Rendkívüli ülést kell összehívni, ha ezt az Elnökség szavazati joggal rendelkező tagjainak több mint egyötöde kéri.
103. § Az ülés jegyzőkönyvét a Titkár, akadályoztatása esetén az Ellenőrző Bizottság jelenlévő tagja vezeti. 
104. § Az Elnökség üléseire a II. Fejezet rendelkezései az irányadók. 
A KolHÖK Elnök 
105. § (1) Az Elnök a KolHÖK vezetője és általános képviselője. 
(2) Az Elnök feladata 
a) előkészíteni, végrehajtani és képviselni a Küldöttgyűlés és a Kabinet döntéseit; b) folyamatos kapcsolatot fenntartani a Fenntartó vezetőjével, az ELTE HÖK Elnökével, a Diákbizottságok Elnökeivel, valamint a szakkollégiumok delegáltjaival; c) előkészíteni, összehívni és vezetni a Küldöttgyűlés, az Elnökség és a Kabinet üléseit; d) kinevezni, beszámoltatni és felmenteni a Kabinet tagjait, beszámoltatni az Alelnököt; e) meghatározott időre és feladatkörre eseti megbízottakat kinevezni, akik megbízatása megszűnik az Elnök megbízatásának megszűnésével; 
f) a referensi és eseti megbízotti kinevezéseket tartalmazó elnöki utasításokat a referensi megbízatás, illetve az eseti megbízotti tevékenység megkezdése előtt az Küldöttgyűlés számára köteles megküldeni; 
g) részt venni a KolHÖK Küldöttgyűlésének, Elnökségének és Kabinetjének, az ELTE HÖK Küldöttgyűlésének és Elnökségének, valamint a Kollégiumi Tanács és Kollégiumi Vezetői Értekezlet ülésein; 
h) a Küldöttgyűlés elé terjeszteni a KolHÖK költségvetésének tervezetét és az éves költségvetési beszámolót; 
i) dönteni minden olyan kérdésben, amelyet jelen Alapszabály, a Küldöttgyűlés, vagy az ELTE HÖK Alapszabálya rá átruházott vagy részére megállapított. 
(3) Az Elnök tagja az ELTE HÖK Küldöttgyűlésének. 
(4) Az Elnök tagja az Eötvös Loránd Tudományegyetem Kollégiumi Központ Központi Fegyelmi Bizottságának. 
106. § Az Elnök megbízatása megválasztásával keletkezik, és a következő Elnök megválasztásáig szól. 
107. § Az Elnök megbízatása megszűnik a 
a) kollégiumi jogviszonya megszűntével; 
b) megbízatási idejének lejártával;
c) lemondással; 
d) Küldöttgyűlés általi visszahívással; 
A KolHÖK Alelnök 
108. § (1) A KolHÖK-nek egy Alelnöke van. 
(2) Az Alelnök megbízatása megválasztásával keletkezik, és a következő Alelnök megválasztásáig szól.
109. § Az Alelnök mandátuma megszűnik a(z) 
a) kollégiumi jogviszonya megszűntével; 
b) megbízatási idejének lejártával; 
c) Küldöttgyűlésnek elküldött írásos lemondással; 
d) Küldöttgyűlés általi felmentéssel; 
e) Elnök megbízatásának megszűnése esetén az új Elnök és Alelnök megválasztásával;
110. § (1) Az Alelnök feladata az Elnök munkájának segítése. Az Alelnök az Elnök akadályoztatása esetén az Elnököt teljes feladatkörében helyettesíti, az ELTE HÖK Elnökségének, a KolHÖK Küldöttgyűlésének, Kabinetjének és Elnökségének ülésein is.
(2) Az Alelnök tagja az ELTE HÖK Küldöttgyűlésének. 
(3) Az Alelnök tevékenységéről köteles beszámolni az Elnöknek a Kabinet rendes ülésein. A KolHÖK Kabinet 
111. § A KolHÖK Kabinetje (a továbbiakban: Kabinet) a KolHÖK Küldöttgyűlésének két ülése közötti irányító testülete és a Küldöttgyűlés döntéseinek végrehajtó szerve.
112. § Tagjai a(z): 
a) elnök; 
b) elelnök; 
c) referensek;
d) elnöki megbízottak.
A Kabinet feladatköre 
113. § A Kabinet feladata 
a) ellátni a kollégista hallgatók kollégiumi tagsági jogviszonyával összefüggő érdekeinek képviseletét az illetékes egyetemi testületekben; 
b) figyelemmel kísérni, segíteni és összehangolni a kollégiumoknak és 
szakkollégiumoknak, valamint ezek képviselőinek a kollégiumokkal kapcsolatos munkáját; 
c) kidolgozni és a Küldöttgyűlés elé terjeszteni a kollégiumi felvétel elveit, kivéve a szakkollégiumi felvételi eljárásokat; 
d) figyelemmel kísérni a szakkollégiumi felvételi eljárásokat, kapcsolatot tartani a szakkollégiumok hallgatói vezetőivel; 
e) szervezni, előkészíteni és felügyelni a KolHÖK rendezvényeit; 
f) elkészíteni a KolHÖK Alapszabályának tervezetét; 
g) elkészíteni a KolHÖK költségvetésének tervezetét; 
h) véleményezni a Fenntartó mindenkori elektronikus felvételi rendszerének fejlesztési tervét, arra javaslatokat tenni; 
i) figyelemmel kísérni az egyes pályázatokat, a KolHÖK céljaira tekintettel – amennyiben lehetséges – azokban a KolHÖK nevében részt venni, és a részvételi lehetőségekről a kollégiumokat és a szakkollégiumokat tájékoztatni; 
j) gondoskodni a jelen Alapszabály által a feladatkörébe utaltak, valamint a Küldöttgyűlés határozatainak végrehajtásáról; 
k) munkájáról beszámolni a Küldöttgyűlés ülésén; dönteni minden olyan kérdésben, amelyet jelen Alapszabály, a Küldöttgyűlés, vagy az ELTE HÖK Alapszabálya rá átruházott vagy részére megállapított. 
l) ellátni a hallgatói érdekképviseletet azon kollégiumokban, ahol Diákbizottság megválasztására nem került sor, mindaddig, amíg új Diákbizottságot nem választanak. 
A Kabinet referensei 
114. § (1) Az Elnök nem lehet referens.
(2) A kötelezően betöltendő referensi tisztségek a következők:
a) Titkár; 
b) Gazdasági referens;
c) Kommunikációs referens; 
d) Külügyi és külhoni hallgatókért felelős referens; 
e) Szociális és esélyegyenlőségi referens; 
f) Tanulmányi rendszerért és informatikai ügyekért felelős referens; 
g) Szervezetfejlesztésért felelős referens; 
h) Rendezvényekért felelős referens.
115. § A referens feladata, hogy a feladatkörébe tartozó területen a kinevezésében rögzített, vagy az Elnök által egyéb úton rábízott szakmai feladatokat ellássa. A referens feladatkörét az Elnök által kiadott elnöki utasítás határozza meg. Az elnöki utasításnak tartalmaznia kell a a) referens megnevezését; 
b) referensi tisztség pontos megnevezését; 
c) megbízatás időtartamát; 
d) feladatok és hatáskörök pontos leírását. 
116. § A referenseket az Elnök nevezi ki. Referensnek bármely aktív hallgatói jogviszonnyal rendelkező kollégiumi lakó kinevezhető. A referensek megbízatása kinevezésük időtartamára, de legkésőbb a soron következő Elnökválasztó Küldöttgyűlésig tart. 
117. § A referensek megbízatása megszűnik a(z) 
a) kollégiumi jogviszonya megszűnésével; 
b) megbízatási idejének lejártával; 
c) Elnök általi felmentéssel; 
d) Elnökség számára eljuttatott írásos lemondással; 
118. § A referensek tevékenységükről a Kabinet rendes ülésein kötelesek beszámolni az Elnöknek, valamint kéthavonta írásos beszámoló formájában a Küldöttgyűlésnek, melyek megtárgyalására a Küldöttgyűlés rendes ülésein kerül sor. 
A Titkár 
119. § (1) A KolHÖK-nek egy Titkára van. 
(2) A Titkár feladatasegíteni az Elnök munkáját; 
a) az Elnökség, a Kabinet, és a Küldöttgyűlés ülésein a napirendi pontok alapjául szolgáló dokumentumokat a tagok rendelkezésére bocsátani; 
b) részt venni az Elnökség, a Kabinet, a Küldöttgyűlés, és az Ellenőrző Bizottság ülésein, vezetni az Elnökség, a Kabinet, a Küldöttgyűlés és az Ellenőrző Bizottság üléseinek jegyzőkönyvét és azokat elkészültével hitelesíteni, iktatni; 
c) iktatni és közzétenni a Diákbizottsági ülések jegyzőkönyveit;
d) elkészíteni és közzétenni az Elnökség, a kabinet és a Küldöttgyűlés üléseinek emlékeztetőit. 
A Gazdasági referens 
120. § (1) A KolHÖK-nek egy Gazdasági referense van. 
(2) A gazdasági referens feladata 
a) az Elnökkel egyeztetve előkészíteni a KolHÖK éves költségvetésének tervezetét;
b) számontartani és vezetni a KolHÖK kiadásait, ezekről a Küldöttgyűlés számára kéthavonta beszámolót készíteni; 
c) képviselni a KolHÖK-öt az ELTE HÖK szakterületi testületeiben; 
d) felügyelni a költségvetés végrehajtását, ellenőrizni az elszámolásokat, számlákat; e) előkészíteni a KolHÖK kiadásaihoz kapcsolódó megrendelőket, beszámolókat, teljesítési igazolásokat. 
A Kommunikációs referens 
121. § (1) A KolHÖK-nek egy Kommunikációs referense van. 
(2) A Kommunikációs referens feladata 
a) kidolgozni a KolHÖK éves kommunikációs stratégiáját; 
b) népszerűsíteni és rendszeresen frissíteni a KolHÖK kommunikációs csatornáit; c) előkészíteni a KolHÖK hivatalos közleményeit és nyilatkozatait; 
d) megszerkeszteni és kiküldeni a rendszeres kollégiumi hírlevelet; 
e) előkészíteni és segíteni a kollégiumi kommunikációs csatornák aktualizálását; f) képviselni a KolHÖK-öt az ELTE HÖK szakterületi testületeiben. 
A Külügyi és külhoni hallgatókért felelős referens 
122. § (1) A KolHÖK-nek egy Külügyi és külhoni hallgatókért felelős referens referense van. 
(2) A Külügyi referens feladata 
a) felvenni a kapcsolatot a külföldi hallgatókkal és szemeszteréként kommunikációs felületet létrehozni a számukra, problémáikat feltérképezni, és megoldást találni azokra;
b) külföldi hallgatók integritását megcélzó programok szervezése a diákbizottságokkal együttműködve; 
c) kapcsolatot tartani az ESN ELTE-vel és a Kollégiumi Központ nemzetközi koordinátorával; 
d) képviselni a KolHÖK-öt az ELTE HÖK szakterületi testületeiben;
e) segíti a külhoni hallgatók integrációját.
A Szociális és esélyegyenlőségéri referens 
123. § (1) A KolHÖK-nek egy Szociális és esélyegyenlőségi referense van. 
(2) A Szociális referens feladata 
a) előkészíteni a KolHÖK Felvételi Ügyrendjének módosítási tervezetét; b) az Elsőéves, Felsőbb éves, valamint Várólistás Kollégiumi Felvételi során felügyelni a vonatkozó ügyrend betartását; 
c) a Felsőbb éves felvételi időszak lezártát követő legkésőbb 10. napig a KolHÖK hivatalos honlapján közzétenni a tanulmányi pontok számításakor használt kreditindex határértékeket. 
A Tanulmányi rendszerért és informatikai ügyekért felelős referens 
124. § (1) A KolHÖK-nek egy Tanulmányi rendszerért és informatikai ügyekért felelős referense van. 
(2) A Tanulmányi rendszerért és informatikai ügyekért felelős referens feladata 
a) segíteni a hallgatói önkormányzat munkáját informatikai és Neptun tanulmányi
rendszerrel kapcsolatos ügyekben;
b) kezelni a Neptun tanulmányi rendszert – kollégiumi jogviszonnyal kapcsolatos ügyekben – különösen a kollégiumi felvételi időszakban;
c) kezelni és fejleszteni a KolHÖK weboldalát;
d) segíteni a hallgatóknak kollégiumi jogviszonnyal összefüggő informatikai ügyekben.
Szervezetfejlesztésért felelős referens 
125. § (1) A KolHÖK-nek egy Utánpótlás- és továbbképzésekért felelős referense van.
(2) A referens feladata 
a) megszervezni a KolHÖK utánpótlásképzésének alkalmait; 
b) a KolHÖK tisztségviselői, illetve a Diákbizottságok tagjai számára az érdekképviseleti munkához kötődő továbbképzéseket, előadásokat szervezni; 
c) szakmailag előkészíteni a KolHÖK vezetőképzőit; 
d) segíteni a szakterületi továbbképzések szervezését; 
e) segíteni az egyes szakterületekhez tartozó írásos tudástárak létrejöttét;
g) segíteni az egyes szakterületekhez tartozó írásos tudástárak létrejöttét;
h) tagja az ELTE HÖK Működéstámogató tanácsának.
A Kabinet ülés 
126. § A Kabinet ülései nyilvánosak a KolHÖK tagjai számára, kivéve, ha az Elnök az ülés meghatározott napirendi pontjaira zárt ülést rendel el. 
127. § (1) Kabineti ülést havonta legalább egyszer kell tartani. 
(2) A Kabinet üléseire meg kell hívni az Ellenőrző Bizottságot. Az Ellenőrző Bizottság tagjai a Kabinet ülésein tanácskozási joggal vehetnek részt. A Kabinetnek nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra. 
(3) A rendes ülés meghívóját az ülés tervezett időpontját legalább 72 órával megelőzően írásban, igazolhatóan közölni kell a tagokkal és a meghívottakkal. 
(4) A rendkívüli ülés meghívóját az ülés tervezett időpontját legalább 6 órával megelőzően írásban, igazolhatóan közölni kell a tagokkal és a meghívottakkal. 
128. § A Kabinet ülése határozatképes, ha 
a) szabályosan hívták össze és; 
b) szavazati joggal rendelkező tagjainak több mint fele jelen van. 
129. § Amennyiben a Kabinet ülése nem határozatképes, az ülést változatlan napirenddel 7 napon belül meg kell ismételni. 
130. § A Kabinet minden szavazati joggal rendelkező tagja egy szavazattal rendelkezik. A szavazati jog gyakorlása másra át nem ruházható. Szavazategyenlőség esetén az Elnök szavazata dönt, kivéve az őt érintő kérdésekben. Ebben az esetben új szavazást kell tartani.
131. § A Kabinet üléseiről a KolHÖK Titkára jegyzőkönyvet készít, akadályoztatása esetén a Kabinet ülésének megnyitása után a Kabinet első döntésével haladéktalanul jegyzőkönyvvezetőt választ az ülésen jelenlévő tagok közül. 
132. § A Kabinet üléseire a II. Fejezet rendelkezései az irányadók.
Szakterületi Bizottságok 
133. § A Küldöttgyűlés meghatározott feladatkör ellátására Szakterületi Bizottságokat állíthat fel, melynek tagjai a KolHÖK tagjai lehetnek. 
134. § (1) A Szakterületi Bizottságok leendő tagjai a Kabinet, a Szakterületi Bizottság Elnöke, valamint az ő általa kinevezett személyek. A Szakterületi Bizottság elnöke az Elnök által kinevezett személy. 
(2) A kinevezését követő két hónapon belül a Szakterületi Bizottság Elnöke köteles ügyrend tervezetet benyújtani a Küldöttgyűlés számára. A Szakterületi Bizottság érvényes felállításához szükséges, hogy a benyújtott ügyrend tervezetet a Küldöttgyűlés elfogadja. 
135. § Érvényes a Szakterületi Bizottság határozata, amennyiben az elfogadásra kerülő ügyrendnek megfelelően hozták. A Szakterületi Bizottságok ügyrendje mindaddig hatályos, ameddig a Küldöttgyűlés és az adott Szakterületi Bizottság egybehangzó határozata nem módosítja, vagy a Küldöttgyűlés vissza nem vonja. A Szakterületi Bizottságok szabályos működését az Ellenőrző Bizottság ellenőrzi. 
136. § A szakterületi Bizottságok üléseire a II. Fejezet rendelkezései az irányadók. 
V. Fejezet
Az Ellenőrző Bizottság 
137. § Az Ellenőrző Bizottság a hallgatók által közvetlenül megválasztott tagokból és a Küldöttgyűlés által megválasztott elnökből álló szerv. 
Az Ellenőrző Bizottság feladatköre 
138. § Az Ellenőrző Bizottság 
a) felügyeli, hogy a KolHÖK működése megfelel-e a KolHÖK Alapszabály rendelkezéseinek, az ELTE HÖK Alapszabály és más egyetemi szabályzatoknak, illetve jogszabályoknak; 
b) lebonyolítja és ellenőrzi a választások Alapszabálynak megfelelő menetét;
c) kötelezően részt vesz a Kollégiumi közgyűlésen, az Elnökségi ülésen és a Küldöttgyűlésen, ezáltal ellenőrzi ezen ülések szabályosságát; 
d) jogorvoslati tevékenységet végez;
e) a Küldöttgyűlésen beszámol az általa végzett munkáról. 
139. § Az Ellenőrző Bizottság tagjainak száma egyenlő a KolHÖK választókörzeteinek mindenkori számával, de az Ellenőrző Bizottság elnökével együtt legalább 3 fő.
140. § Az Ellenőrző Bizottság Elnökét a Küldöttgyűlés valamely tagjának javaslatára a Küldöttgyűlés választja a kollégista hallgatók közül a Küldöttgyűlés ülésén jelenlévő, szavazati joggal rendelkező tagok több mint felének szavazatával. 
141. § Megszűnik az Ellenőrző Bizottság tagjainak mandátuma a(z) 
a) kollégiumi jogviszony megszűnésével; 
b) Ellenőrző Bizottság és Küldöttgyűlés számára eljuttatott írásos lemondással; c) megbízatás idejének lejártával;
d) kollégiumi közgyűlés általi visszahívással.
142. § Az Ellenőrző Bizottság egy tagjának mulasztása, vagy jelen Alapszabállyal ellentétes cselekedete esetén az Elnök a Küldöttgyűlés határozata alapján az ELTE HÖK Ellenőrző Bizottsághoz fordulhat jogorvoslatért. 
143. § (1) Ha az Ellenőrző Bizottság álláspontja szerint a KolHÖK valamely szerve vagy tisztségviselője tevékenysége nem áll összhangban az Alapszabállyal, köteles javasolni az Elnöknek a Küldöttgyűlés ülésének összehívását. 
(2) Ha az Elnök ennek 5 napon belül nem tesz eleget, az Ellenőrző Bizottság Elnöke összehívhatja a Küldöttgyűlés ülését. Ha az Ellenőrző Bizottság szerint az ellenőrzési tevékenysége során felmerült aggályait a KolHÖK Küldöttgyűlése nem orvosolta, az ELTE HÖK Ellenőrző Bizottságához fordulhat. 
Az Ellenőrző Bizottság működése 
144. § (1) Az Ellenőrző Bizottság ülései a KolHÖK tagjai számára nyilvánosak. (2) A nyilvánosságot az Ellenőrző Bizottság Elnöke vagy az Ellenőrző Bizottság tagjai egyötödének indítványára, a tagok többségének szavazatával az ülés meghatározott napirendi pontjaira zárhatják ki (zárt ülés). 
145. § Az Ellenőrző Bizottság ülésein tanácskozási joggal részt vehetnek a meghívott személyek. Az Ellenőrző Bizottságnak nyílt szavazással hozott határozattal lehetősége van bármely jelenlévő személy számára tanácskozási jogkört megszavazni az ülés egészére, vagy meghatározott napirendi pontokra. 
146. § Ellenőrző Bizottság ülését össze kell hívni amennyiben azt legalább a tagok egyötöde indítványozza.
147. § (1) Az ülés meghívóját az ülés tervezett időpontját legalább 72 órával megelőzően írásban, igazolhatóan közölni kell a tagokkal és a meghívottakkal. 
(2) A rendkívüli ülés meghívóját az ülés tervezett időpontját legalább 24 órával megelőzően írásban, igazolhatóan közölni kell a tagokkal és a meghívottakkal. Rendkívüli ülést kell összehívni, ha azt az Ellenőrző Bizottság tagjainak több mint fele kérvényezi. (3) Az Ellenőrző Bizottság üléseire – a zárt ülés kivételével – meg kell hívni a Titkárt, aki az Ellenőrző Bizottság ülésein tanácskozási joggal vesz részt. 
148. § Az Ellenőrző Bizottság ülése határozatképes, ha 
a) szabályosan hívták össze és 
b) az Ellenőrző Bizottság tagjainak több mint fele jelen van. 
149. § Amennyiben az ülés nem határozatképes, az ülést változatlan napirenddel 10 napon belül meg kell ismételni. 
150. § Az Ellenőrző Bizottság tagjai szavazati jogukat az Ellenőrző Bizottság ülésén személyesen, levélszavazás, illetve konferenciahívás útján gyakorolhatják.
151. § Az Ellenőrző Bizottság minden tagja egy szavazattal rendelkezik. A szavazati jog gyakorlása másra át nem ruházható. A határozathozatalhoz az Ellenőrző Bizottság ülésén jelenlevő tagok több mint felének egybehangzó szavazata szükséges, kivéve, ha jelen Alapszabály ettől eltérően rendelkezik. 
152. § Az ülés jegyzőkönyvét a Titkár vezeti. A Titkár akadályoztatása esetén az Ellenőrző Bizottság ülésének megnyitása után az Ellenőrző Bizottság első döntésével haladéktalanul jegyzőkönyvvezetőt választ. 
153. § Az Ellenőrző Bizottság üléseire a II. Fejezet rendelkezései az irányadók. Az Ellenőrző Bizottság Elnöke 
154. § Az Ellenőrző Bizottságnak egy Elnöke van. 
155. § Az Ellenőrző Bizottság Elnökének megbízatása megválasztásával keletkezik, és a következő Ellenőrző Bizottsági Elnök megválasztásáig szól. 
156. § Az Ellenőrző Bizottság Elnökének megbízatása megszűnik a 
a) kollégiumi jogviszonya megszűntével; 
b) megbízatási idejének lejártával; 
c) Küldöttgyűlésnek elküldött írásos lemondással; 
d) Küldöttgyűlés általi visszahívással. 
157. § Az Ellenőrző Bizottság Elnökének feladata
a) összehívni és levezetni az Ellenőrző Bizottság üléseit; 
b) koordinálni az Ellenőrző Bizottság munkáját; 
c) kapcsolatot tartani az ELTE HÖK Ellenőrző Bizottságával; 
d) segíteni az ELTE HÖK Ellenőrző Bizottságának munkáját; 
e) képviselni a KolHÖK Ellenőrző Bizottságát a különböző hallgatói fórumokon. Konstruktív bizalmatlansági indítvány 
158. § - 
159. § -
Bizalmatlansági indítvány 
160. § Bizalmatlansági indítványt nyújthat be a határozatképes Közgyűlés tagjainak egyötöde az adott Diákbizottság tagjai és az adott választókerületi Ellenőrző Bizottság tagja ellen; 
161. § A bizalmatlansági indítványt írásban kell benyújtani az Ellenőrző Bizottság felé.
162. § Az Ellenőrző Bizottság a bizalmatlansági indítvány benyújtását követő 5 napon belül köteles hivatalból kiírni, kizárólag a bizalmatlansági indítvány megtárgyalásának napirendi pontját tartalmazó Közgyűlést. 
163. § A bizalmatlansági indítvány okán összehívott Közgyűlést az Ellenőrző Bizottság valamely tagja vezeti. 
164. § A Közgyűlésen annak a személynek, aki ellen a bizalmatlansági indítványt benyújtották lehetőséget kell biztosítani arra, hogy az indítvánnyal kapcsolatos álláspontját kifejthesse, és csak ezután kezdhető meg a szavazás az indítványról.
165. § Az üléseket az adott ülésekre vonatkozó általános szabályok szerint kell lefolytatni, az indítványról való szavazás kizárólag titkos szavazással történhet. 
166. § A szavazás akkor eredményes, ha az ülésen szavazati joggal jelenlévő tagok több mint fele támogatja a bizalmatlansági indítványt. 
167. § Az eredményes bizalmatlansági indítvány következménye az indítvány tárgyát képező mandátum azonnali hatályú megszűnése. 
Összeférhetetlenség 
168. § Tisztségviselő nem lehet más hallgatói önkormányzat, vagy részönkormányzat tisztségviselője. 
169. § Az Elnök nem tölthet be más tisztséget vagy feladatkört sem a KolHÖK-ben, sem más Hallgatói Önkormányzatban, továbbá az Elnök nem lehet diákbizottsági tag.
170. § A Diákbizottsági Elnök nem tölthet be más tisztséget vagy feladatkört sem a KolHÖK ben, sem más Hallgatói Önkormányzatban. 
171. § Az Ellenőrző Bizottság tagja, illetve elnöke nem tölthet be más tisztséget vagy feladatkört sem a KolHÖK-ben, sem más Hallgatói Önkormányzatban, továbbá nem lehet diákbizottsági tag. 
172. § Ha a jelölt megválasztásakor vagy kinevezésekor az összeférhetetlenségi okok fennállnak, jelölése csak akkor számít érvényes jelölésnek, ha előzetesen írásban nyilatkozik, hogy megválasztása esetén lemond az említett szervekben betöltött tagságáról, illetve, ha van, az arra feljogosító tisztségéről.
VI. Fejezet
A Kollégiumi Hallgatói Önkormányzat által delegált tagok és póttagok 
A KolHÖK ELTE HÖK Küldöttgyűlésbeli delegáltjai és póttagjai 
173. § (1) A KolHÖK ELTE HÖK Küldöttgyűlésbeli delegáltjai a KolHÖK azon képviselői, akik szavazati joggal rendelkeznek az ELTE HÖK Küldöttgyűlésében. 
(2) Az Elnök az ELTE HÖK Küldöttgyűlésének. 
(3) A fennmaradó három delegáltat és a három póttagot a Küldöttgyűlés választja a Rendes Elnökválasztó Küldöttgyűlési ülésen. 
174. § A KolHÖK ELTE HÖK Küldöttgyűlésbeli delegáltjainak feladata képviselni a kollégista hallgatók érdekeit az ELTE HÖK Küldöttgyűlésének ülésein. 
175. § A KolHÖK ELTE HÖK Küldöttgyűlésbeli delegáltjainak Küldöttgyűlés által megválasztott tagjai és a póttagok megbízatása megválasztásukkal keletkezik és a soron következő Rendes Elnökválasztó Küldöttgyűlés üléséig szól. 
176. § A KolHÖK ELTE HÖK Küldöttgyűlésbeli delegáltjainak megbízatása megszűnik a a) kollégiumi jogviszony megszűntével; 
b) megbízatás idejének lejártával 
c) Küldöttgyűlés és az Ellenőrző Bizottság számára eljuttatott írásos lemondással; d) Küldöttgyűlés általi visszahívással; 
177. § (1) A KolHÖK ELTE HÖK Küldöttgyűlésbeli delegáltjai 15 napos határidővel írásban, a Küldöttgyűlés tagjainak és az Ellenőrző Bizottság értesítésével lemondhatnak megbízatásukról. E lemondást nem kötelesek indokolni. 
(2) A KolHÖK ELTE HÖK Küldöttgyűlésbeli delegáltjai azonnali hatállyal csak kivételes esetben, indokolással mondhatnak le. 
178. § (1) A KolHÖK-nek három ELTE HÖK Küldöttgyűlésbeli póttagja van. (2) A KolHÖK ELTE HÖK Küldöttgyűlésbeli póttagjainak feladata a KolHÖK ELTE HÖK Küldöttgyűlésbeli delegáltjainak teljes jogkörrel történő helyettesítése, amennyiben azok nem tudnak részt venni az ELTE HÖK Küldöttgyűlésének ülésén. 
(3) -
(4) A KolHÖK ELTE HÖK Küldöttgyűlésbeli póttagjának felmentésére a KolHÖK ELTE HÖK Küldöttgyűlésbeli delegáltjának felmentésére vonatkozó szabályokat kell megfelelően alkalmazni. 
A KolHÖK Eötvös Loránd Tudományegyetem Kollégiumi Központi Felvételi Bizottságbeli delegáltjai és póttagjai 
179. § A KolHÖK Eötvös Loránd Tudományegyetem Kollégiumi Központi Felvételi Bizottságbeli (a továbbiakban: Felvételi Bizottság) delegáltjai a KolHÖK képviselői és szavazati joggal rendelkező tagjai a Felvételi Bizottságban. 
180. § (1) Az Elnök tagja a Felvételi Bizottságnak. 
(2) A fennmaradó 3 delegáltat és 2 póttagot a Küldöttgyűlés választja a Rendes Elnökválasztó Küldöttgyűlési ülésen. 
181. § A KolHÖK Felvételi Bizottságbeli delegáltjainak feladata képviselni a kollégista hallgatók érdekeit az Felvételi Bizottság ülésein. 
182. § A KolHÖK Felvételi Bizottságbeli delegáltjainak Küldöttgyűlés által megválasztott tagjai és a póttagok megbízatása megválasztásukkal keletkezik és legkésőbb a soron következő Rendes Elnökválasztó Küldöttgyűlés üléséig szól. 
183. § A KolHÖK Felvételi Bizottságbeli delegáltjainak megbízatása megszűnik a a) kollégiumi jogviszony megszűntével; 
b) megbízatás idejének lejártával; 
c) Küldöttgyűlés és Ellenőrző Bizottság számára eljuttatott írásos lemondással; d) Küldöttgyűlés általi visszahívással; 
184. § (1) A KolHÖK Felvételi Bizottságbeli delegáltjai 15 napos határidővel írásban, a Küldöttgyűlés tagjainak és az Ellenőrző Bizottság értesítésével lemondhatnak megbízatásukról. E lemondást nem kötelesek indokolni. 
(2) A KolHÖK Felvételi Bizottságbeli delegáltjai azonnali hatállyal csak kivételes esetben, indokolással mondhatnak le. 
185. § (1) A KolHÖK-nek 2 Felvételi Bizottságbeli póttagja van. 
(2) A KolHÖK Felvételi Bizottságbeli póttagjainak feladata a KolHÖK Felvételi Bizottságbeli delegáltjainak teljes jogkörrel történő helyettesítése, amennyiben azok nem tudnak részt venni a Felvételi Bizottság ülésén. 
(3) A KolHÖK Felvételi Bizottságbeli póttagjának lemondására a KolHÖK Felvételi Bizottságbeli delegáltjának lemondására vonatkozó szabályokat kell megfelelően alkalmazni.
A KolHÖK Eötvös Loránd Tudományegyetem Kollégiumi Központ Központi Fegyelmi Bizottságbeli tagjai 
186. § (1) Az Eötvös Loránd Tudományegyetem Kollégiumi Központ Központi Fegyelmi Bizottságbeli (a továbbiakban: Fegyelmi Bizottság) KolHÖK tagjai, az Elnök és a Diákbizottsági Elnök. 
(2) Szakkollégiumi Fegyelmi Bizottságok esetén az adott szakkollégium hallgatói vezetője tölti be a fegyelmi bizottsági tag tisztségét. 
187. § (1) A KolHÖK Fegyelmi Bizottságbeli tagjainak feladata képviselni a kollégista hallgatók érdekeit a Fegyelmi Bizottság ülésein. 
(2) Az Alelnöknek és a Diákbizottsági Alelnöknek a feladata a KolHÖK Fegyelmi Bizottságbeli tagjainak teljes jogkörrel történő helyettesítése, amennyiben azok nem tudnak részt venni a Fegyelmi Bizottság ülésén. 
VII. Fejezet
A Választások 
A kollégiumi választások 
188. § A rendes őszi kollégiumi választásokat az Ellenőrző Bizottság minden tanév szorgalmi időszakának legelső napjától - a szorgalmi időszak második hetének utolsó napjáig hivatalból köteles kiírni. 
189. § A KolHÖK kollégiumi választási eljárásán választó és választható mindenki, aki az adott önálló választókerület lakója és aktív hallgatói jogviszonnnyal rendelkezik. 
190. § Önálló választókerületnek minősül a(z) 
a) Ajtósi Dürer sori Kollégium; 
b) Damjanich utcai Kollégium; 
c) Márton Áron Kollégium 
d) Kőrösi Csoma Sándor Kollégium 
e) Erdős Pál Kollégium 
f) Nándorfejérvári úti Kollégium; 
g) Pável Ágoston Kollégium; 
h) Vezér úti Kollégium; 
i) minden bérlemény külön-külön.
A kollégiumi választások kiírása 
191. § (1) A kollégiumi választási kiírásnak kötelezően tartalmaznia kell a(z) a) választások pontos helyszínét; 
b) választások pontos időpontjait; 
c) választások meghatározott menetét; 
d) megpályázható mandátumokat; 
e) érvényes jelentkezéshez szükséges követelményeket; 
f) KolHÖK Alapszabály - a kollégiumi választásokra vonatkozó rendelkezéseire való utalást és; jogorvoslati záradékot. 
(2) A választási kiírást közzé kell tenni a KolHÖK hivatalos honlapján, illetve erről az adott választókerület valamennyi lakóját igazolhatóan értesíteni kell. 
A kollégiumi jelöltállítási időszak 
192. § (1) A jelöltállítási időszak a választási kiírás közzétételétől számított legalább 15 nap elteltével kezdődik és legalább 7 napig tart. 
(2) A jelöltállítási időszak tartama alatt lehetőséget kell biztosítani a jelöltek bemutatkozására.
193. § Az adott kollégium Diákbizottsági Elnökének és Alelnökének az adott választókerület valamennyi aktív hallgatói jogviszonnyal rendelkező lakója választható,
a) akik indulási szándékukról az Ellenőrző Bizottság felé nyilatkoztak, 
b) a jelöltállítási időszak alatt az adott választókerület lakóinak 10%-a, de minimum 20 fő támogató aláírásával ellátott jelölőlapot az Ellenőrző Bizottság felé leadtak és,
c) az Ellenőrző Bizottság részére elnöki programot adtak le. 
194. § (1) Az elnöki program kötelező tartalmi elemét képezik az elnökjelölt és alelnökjelölt tervei és elképzelései, megválasztása esetére. 
(2) Az elnöki programot az Ellenőrző Bizottság köteles az adott választókerület lakói számára írásban, igazolhatóan eljuttatni a jelöltállítási időszak végezetéig. 
195. § Adott kollégiumi választáson diákbizottsági tagnak és ellenőrző bizottsági tagnak az adott választókerület bármely olyan aktív hallgatói jogviszonnyal rendelkező lakója indulhat, aki indulási szándékáról az Ellenőrző Bizottság felé nyilatkozott.
196. § A jelöltállítási időszakot követően az Ellenőrző Bizottságnak közzé kell tenni a KolHÖK hivatalos honlapján a jelöltállítási időszak eredményét, illetve erről az adott választókerület valamennyi lakóját írásban, igazolhatóan értesíteni kell. 
A kollégiumi szavazási időszak 
197. § A kollégiumi választási időszak a jelöltállítási időszak lezárultát követő 7. napon veheti leghamarabb kezdetét és legalább 5 napig tart. 
198. § Az adott választókerület lakói általános és egyenlő választójog alapján, titkos és közvetlen szavazással választják meg a(z) 
a) Diákbizottsági Elnököt és Alelnököt; 
b) Diákbizottság tagjait; 
c) Ellenőrző Bizottság egy tagját. 
199. § (1) Az urnás vagy elektronikus választás során három szavazás zajlik. (2) Egy személy egyszerre indulhat Diákbizottsági Elnök és Alelnöki listán, illetve mint diákbizottsági egyéni jelölt. Amennyiben ellenőrző bizottsági mandátumért indul egy személy, úgy a Diákbizottsági Elnök és Alelnöki listáról, valamit a diákbizottsági egyéni jelöltségéből automatikusan kizárásra kerül. 
(3) A Diákbizottsági Elnök és Alelnök mandátumokra két fős listán választhatóak, amelyek esetében előre meg kell jelölni, hogy a lista tagjai közül, a lista győzelme esetén ki tölti be az elnök és ki tölti be az alelnöki tisztséget. A legtöbb érvényes szavazatot kapott lista tagjai nyerik el a Diákbizottsági Elnöki és Diákbizottsági Alelnöki mandátumokat. Azon személy, aki a két fős listák választása során mandátumot szerzett, az egyéni jelöltek sorából automatikusan kizárásra kerül. 
(4) A Diákbizottsági Elnök és Alelnök választás mellett a Diákbizottság további fennmaradó mandátumaira egyéni jelöltek választandók. 
(5) Adott kollégiumban a betölthető diákbizottsági mandátumok száma legfeljebb az adott kollégium mindenkori férőhelyeinek számát alapul véve, minden megkezdett 50. férőhely után 1 fő, de legalább 5 fő. 
(6) Megválasztásra kerül az Ellenőrző Bizottság egy tagja. 
200. § (1) A szavazás történhet urnás választási vagy elektronikus választási formában. (2) Elektronikus választási forma esetén a választóknak elektronikus szavazási felületen van lehetősége az adott kollégiumban induló jelöltekre szavazni.
(3) A szavazási felületen fel kell tüntetni az összes olyan személy nevét (listát), akik a jelöltállítási időszakban érvényes jelölést adtak le az Ellenőrző Bizottságnak. A szavazó felületen minden jelölt (lista neve) mellett található egy választási lehetőség, a választó az ezen választási lehetőség kiválasztásával tud szavazni az egyes jelöltekre (listákra). 
(4) Urnás választási forma esetén a szavazáskor minden választó egy szavazólapot kap, amin az adott kollégiumban induló jelöltekre van lehetősége szavazni. A szavazási jogosultságot, és hogy egy választó vett-e már fel szavazólapot, az Ellenőrző Bizottság jelenlévő tagjai ellenőrzik az adott kollégium lakóinak nyilvántartása alapján. 
(5) A választás időtartama alatt az Ellenőrző Bizottság felhívásainak közzétételén, és az urna közelében elhelyezett, a választók befolyásolására irányuló tevékenység az urnával egy helyiségben, az urna 10 méteres környezetében nem folytatható. 
(6) A szavazólapon fel kell tüntetni az összes olyan személy nevét (listát), akik a jelöltállítási időszakban érvényes jelölést adtak le az Ellenőrző Bizottságnak. A szavazólapon minden jelölt (lista) neve mellett található négyzetben két, egymást egy pontban metsző vonal behúzásával adható le érvényes szavazat. A kitöltött szavazólapokat az erre a célra rendszeresített, lezárt és lepecsételt urnába kell a szavazóknak elhelyezniük. Az adott választási nap végeztével az urnák nyílását le kell zárni és le kell pecsételni. A következő választási nap új urnákkal indul. 
(7) A szavazás folyamán az urnákat folyamatosan őrizni kell. Az urnák csak a szavazatok számlálásakor, valamint az Ellenőrző Bizottság tagjaiból legalább három tag jelenlétében nyithatók fel, akik az egyes urnákból a szavazatokat az ötödik nap végén összesítik. (8) Urnás szavazás esetén a szavazás lezárását követően az Ellenőrző Bizottsági tagok megszámlálják a szavazatokat és megállapítják a választás eredményét. Elektronikus választás esetén a szavazás lezárását követően az Ellenőrző Bizottság tagjai ellenőrzik a részvételi arányt és megállapítják a választás eredményét. 
A kollégiumi választások eredménye 
201. § (1) Érvényes a választás, ha az adott választókerület lakóinak több mint egynegyede részt vett a szavazáson. 
(2) Eredményes a választás, ha az egyes jelöltek a választáson résztvevő érvényes szavazatok 10%-át megszerzik. 
202. § Ha a részvétel ekkor nem éri el az érvényességhez szükséges mértéket, akkor a szavazást pótnapok (legalább egy, legfeljebb három nap) beiktatásával azonnal meg kell hosszabbítani. Ezen pótnapok számát az Ellenőrző Bizottság határozza meg.
203. § A jelöltek közötti sorrendiséget a jelöltekre leadott szavazatok száma határozza meg. Első megválasztott lesz a legtöbb szavazatot kapott jelölt, második megválasztott lesz a második legtöbb szavazatot kapott jelölt, a további jelöltek megválasztásának megállapítása e rendelkezés értelemszerű alkalmazásával történik. 
204. § Az adott választókerületben elnyerhető mandátumoknak megfelelő számú, legtöbb érvényes szavazatot kapott jelölt nyer mandátumot. 
205. § Akik a választáson érvényesen jelöltként indultak, de mandátumot nem szereztek, automatikusan póttag listára kerülnek. A póttag listáról a két választás közötti időszakban megüresedő mandátumokra a jelöltek közötti sorrendiség alapján lehet bekerülni.
206. § A választás eredményéről az Ellenőrző Bizottság határozatot hoz, amelyet a szavazási időszak utolsó napját követő legkésőbb 7. napon köteles közzétenni a KolHÖK hivatalos honlapján, illetve erről az adott választókerület valamennyi lakóját írásban, igazolhatóan értesíteni. 
Szavazategyenlőség 
207. § (1) Szavazategyenlőség esetén az Ellenőrző Bizottság hivatalos határozatának közzétételétől számított 7. napra az Ellenőrző Bizottság hivatalból köteles új szavazási időszakot kiírni. Ez az eljárás az alábbi szavazategyenlőségi helyzetek esetén bonyolítható le: a) Diákbizottsági Elnök- és Alelnöki lista; 
b) Diákbizottsági egyéni jelöltek utolsó mandátuma; 
c) Ellenőrző Bizottsági tag. 
(2) A szavazási időszak 7 napig tart. 
(3) A megismételt szavazás eredményéről az Ellenőrző Bizottság a megismételt szavazási időszak utolsó napját követő legkésőbb 72 órán belül köteles közzétenni a KolHÖK hivatalos honlapján, illetve erről az adott választókerület valamennyi lakóját írásban, igazolhatóan értesíteni. 
(4) Újabb szavazategyenlőség esetén az (1) bekezdésnek megfelelően kell eljárni.
Időközi választások 
208. § (1) Időközi választást kizárólag az egyetemi szorgalmi időszak idejére lehetséges kiírni. (2) Amennyiben az adott mandátum ezen időszakon kívül eső időszak alatt szűnne meg, vagy a VII. Fejezetben meghatározott, a választásokra vonatkozó határidők kívül esnének az egyetemi szorgalmi időszakon, az említett határidők a soron következő szorgalmi időszak első napjától számítandók.
209. § (1) Amennyiben a Diákbizottság Elnökének mandátuma a mandátum lejárta előtt szűnik meg, a Diákbizottság Alelnöke veheti át a Diákbizottsági Elnöki mandátumot a mandátumból hátralévő időre, amennyiben írásban, igazolhatóan nyilatkozik arról a Diákbizottság és az Ellenőrző Bizottság számára, hogy a Diákbizottsági elnöki megbízatást elvállalja. Ez esetben az új Diákbizottsági Elnök átmenetileg ügyvivő Diákbizottsági Alelnököt jelöl ki a Diákbizottság tagjai közül. 
(2) Amennyiben a Diákbizottság Alelnökének mandátuma a mandátum lejárta előtt szűnik meg, a Diákbizottság Elnöke átmenetileg ügyvivő Alelnököt jelölhet ki a Diákbizottság tagjai közül. (3) Amennyiben a Diákbizottság Elnökének mandátuma a mandátum lejárta előtt szűnik meg, és a Diákbizottsági Alelnök nem vállalja a Diákbizottsági Elnöki megbízatást, a Diákbizottsági Alelnöknek, amennyiben erről írásban, igazolhatóan nyilatkozik a Diákbizottság tagjai és az Ellenőrző Bizottság számára, lehetősége van ügyvivő Diákbizottsági Elnöki mandátum betöltésére. Ez esetben az ügyvivő Diákbizottsági Elnök ügyvivő Diákbizottsági Alelnököt nevez ki maga mellé. Az ügyvivő Diákbizottsági Elnök korábbi diákbizottsági feladatkörei megszűnnek. 
(4) Amennyiben a Diákbizottsági Alelnök nem vállalja az ügyvivő Diákbizottsági Elnöki mandátumot, a Diákbizottság, saját tagjai közül átmenetileg ügyvivő Diákbizottsági Elnököt választ. Ebben az esetben a Diákbizottsági Alelnök mandátuma megszűnik és a megválasztott ügyvivő Diákbizottsági Elnök maga mellé ügyvivő Diákbizottsági Alelnököt nevez ki. 
(5) Amennyiben a Diákbizottsági Elnök és a Diákbizottsági Alelnök mandátuma egyszerre szűnik meg, a Diákbizottság ügyvivő Diákbizottsági Elnököt és ügyvivő Diákbizottsági Alelnököt választ a Diákbizottság tagjai közül. Ebben az esetben az ügyvivő Diákbizottsági Elnök korábbi diákbizottsági feladatkörei megszűnnek. 
(6) Az (1)-(5) bekezdés fennállása esetén az Ellenőrző Bizottság 15 napon belül, hivatalból köteles időközi választásokat kiírni, mely a(z) 
a) (1)-(2) bekezdések fennállása esetén Diákbizottsági Alelnök választásnak;
b) (3)-(5) bekezdések fennállása esetén Diákbizottsági Elnök és Alelnök választásnak minősül. 
210. § (1) Amennyiben valamely diákbizottsági tag mandátuma a mandátum lejárta előtt szűnik meg, úgy a Diákbizottság határozatképes létszámáig határozathozatallal dönthet diákbizottsági póttaglistán szereplő tagok felvételéről a 188. § szerinti sorrendiség alapján. (2) Amennyiben a Diákbizottság létszáma a határozatképesség alá csökken a határozatképességig a póttaglistán szereplő tagok felvétele kötelező. A póttaglistáról történő felvételről az Ellenőrző Bizottság határozatában dönt. 
(3) Amennyiben a Diákbizottság létszáma határozatképesség alá csökken és a (2) bekezdés szerinti feltételek nem teljesíthetők, az Ellenőrző Bizottság hivatalból köteles időközi választásokat kiírni. 
211. § (1) Amennyiben az Ellenőrző Bizottság valamely tagjának mandátuma a mandátum lejárta előtt szűnik meg, úgy az Ellenőrző Bizottság az adott kollégiumi választókerület Ellenőrző Bizottsági póttaglistán szereplő tag felvételéről határozatában haladéktalanul dönt. (2) Amennyiben az (1) bekezdés szerinti feltételek nem teljesíthetők, az adott kollégiumi választókerületben Ellenőrző Bizottság hivatalból köteles időközi választásokat kiírni.
212. § Az időközi választások esetén az 173. §-192. § rendelkezései az irányadók - különös tekintettel az azokban foglalt határidők betartására. 
A KolHÖK Elnökének és Alelnökének választása 
213. § A rendes őszi Elnök és Alelnök választásokat az Ellenőrző Bizottság minden tanév szorgalmi időszakának legelső napjától - a szorgalmi időszak második hetének utolsó napjáig hivatalból köteles kiírni. 
214. § (1) A KolHÖK Elnökének és Alelnökének választási kiírásának kötelezően tartalmaznia kell a(z) 
a) választások pontos időpontjait; 
b) választások meghatározott menetét; 
c) megpályázható mandátumokat; 
d) érvényes jelentkezéshez szükséges követelményeket; 
e) KolHÖK Alapszabály - KolHÖK Elnökének és Alelnökének választására vonatkozó rendelkezéseire való utalást és 
f) a jogorvoslati záradékot.
(2) A választási kiírást közzé kell tenni a KolHÖK hivatalos honlapján, illetve erről az adott választókerület valamennyi lakóját igazolhatóan értesíteni kell. 
A jelöltállítási időszak 
215. § (1) A jelöltállítási időszak a választási kiírás közzétételétől számított legalább 15 nap elteltével kezdődik és legalább 7 napig tart. 
(2) A jelöltállítási időszak tartama alatt lehetőséget kell biztosítani a jelöltek bemutatkozására.
216. § A KolHÖK Elnök és Alelnök választási eljárásán választható a KolHÖK minden tagja,
a) akik indulási szándékukról az Ellenőrző Bizottság felé nyilatkoztak, 
b) a jelöltállítási időszak alatt a KolHÖK tagjainak 10%-a, támogató aláírásával ellátott jelölőlapot az Ellenőrző Bizottság felé leadtak és 
c) az Ellenőrző Bizottság részére elnöki programot adtak le. 
217. § (1) Az elnöki program kötelező tartalmi elemét képezik az elnökjelölt és alelnökjelölt tervei és elképzelései, megválasztásuk esetére. 
(2) Az elnöki programot az Ellenőrző Bizottság köteles a KolHÖK minden tagja számára írásban, igazolhatóan eljuttatni a jelöltállítási időszak végezetéig. 
218. § A jelöltállítási időszakot követően az Ellenőrző Bizottságnak közzé kell tenni a KolHÖK hivatalos honlapján a jelöltállítási időszak eredményét, illetve erről a KolHÖK minden tagját írásban, igazolhatóan értesíteni kell. 
Elnökválasztó Küldöttgyűlés 
219. § Az Alakuló Küldöttgyűlés ülésén kerül megválasztásra a KolHÖK Elnöke és Alelnöke, továbbá a KolHÖK referensei a KolHÖK delegáltjai és póttagjai az Egyetemi Hallgatói Önkormányzat Küldöttgyűlésébe, a Felvételi Bizottság tagjai és póttagjai, valamint az Ellenőrző Bizottság Elnöke. 
220. § Az Alakuló küldöttgyűlési ülés összehívására a rendes küldöttgyűlési ülés szabályai vonatkoznak. 
221. § Az Elnökválasztó Küldöttgyűlés akkor határozatképes, ha a szavazati joggalrendelkező tagok legalább kétharmada jelen van. 
Az Elnökválasztó Küldöttgyűlés menete 
222. § (1) Az Alakuló Küldöttgyűlést az elnök vezeti feltéve, hogy az Alapszabály 219. §-ban meghatározott választások kimenetelében nem érdekelt.
(2) Az Alakuló Küldöttgyűlést az elnök helyett, a Küldöttgyűlés által egyszerű többséggel megszavazott olyan személy vezetheti, aki az (1) bekezdésben foglalt feltételnek megfelel. 
223. § (1) A választás kezdetén az Ellenőrző Bizottság Elnöke ismerteti a jelöltállítási időszak eredményét. 
(2) Az Elnök- és Alelnökjelölt a Küldöttgyűlés előtt személyesen ismerteti elnöki programját.
224. § (1) Egy lista tagjainak Elnökké, illetve Alelnökké választásához a Küldöttgyűlés jelenlévő szavazati joggal rendelkező tagjai kétharmadának érvényes szavazata szükséges. (2) Egy Küldöttgyűlési tag csak egy listára szavazhat. 
(3) A KolHÖK Elnökének az új Elnök és Alelnök megválasztásakor nincs szavazati joga, amennyiben a választások kimenetelében érdekelt. Ebben az esetben őt a szavazati joggal rendelkező tagok számbavételekor e szavazásnál figyelmen kívül kell hagyni.
225. § Amennyiben az első szavazás alkalmával a 209. § (1) bekezdése szerinti arányt egyik lista sem éri el, újabb szavazást kell tartani. A második szavazás alkalmával arra a két listára lehet szavazni, amelyek az első szavazáskor a legtöbb szavazatot kapták. A megismételt szavazáson, azon Elnöki és Alelnöki lista nyeri el a mandátumokat, amely a tagok szavazatainak többségével rendelkezik. Szavazategyenlőség és sikertelen szavazás esetén új szavazást kell tartani. 
226. § (1) A szavazáskor minden szavazati joggal jelen lévő tag egy szavazattal rendelkezik. A szavazati jog gyakorlása másra át nem ruházható. 
(2) A szavazáskor minden szavazati joggal rendelkező tag egy szavazólapot kap, amelyen a KolHÖK Elnök- és Alelnökjelöltjeinek listáira szavazhat. 
(3) A szavazólapon fel kell tüntetni az összes jelölt nevét. A szavazólapon minden jelölt neve mellett található egy üres négyzet. A szavazó az ebbe a négyzetbe elhelyezett két egymást egy
pontban metsző vonallal tud érvényesen szavazni az általa választott jelöltekre. Minden szavazati joggal jelenlévő tag a szavazólapon legfeljebb egy listára szavazhat érvényesen. (4) A szavazatokat az Ellenőrző Bizottság tagjai szedik össze, olyan módon, hogy a tag személyét az írásos szavazat alapján ne lehessen megállapítani, majd összegzik a szavazatokat, és kihirdetik az eredményt. 
(5) Az Elnök és Alelnök megbízatását az a két jelölt nyeri el, aki a legtöbb érvényes szavazatot szerzi meg. 
227. § Amennyiben az Elnök mandátuma az alakuló küldöttgyűlés előtt szűnne meg, feladatait és jogköreit az Alelnök, mint ügyvivő elnök veszi át.
228. § (1) A referens jelöltnek meg kell erősítenie a pályázási szándékát.
(2) A Küldöttgyűlés csak olyan személy pályázatát tárgyalhatja, aki a referensi poszt betöltését tárgyaló ülés hivatalos meghívójában szereplő kezdeti időpont előtt 72 – esetén 96 – órával benyújtotta pályázatát az adott pozícióra és azt a képviselőknek elektronikusan eljuttatta. Különösen indokolt esetben a testület ettől a rendelkezéstől kétharmados
többséggel eltekinthet. (3) Amennyiben pályázat érkezik egy betöltetlen tisztségre, úgy azt a következő olyan küldöttgyűlési ülésen tárgyalni kell, amely eleget tesz a (2) bekezdésben foglaltaknak. 
(4) A jelölés és a pozíció betöltése között a jelöltek tanácskozási joggal vesznek részt a pozíció betöltését tárgyaló testület ülésén, amennyiben egyébként nem rendelkeznek tanácskozási vagy szavazati joggal.
(5) Már hivatalban levő pozíció viselő más posztra történő megválasztása csak akkor érvényes, ha az ülésen szóban vagy előzetes írásos nyilatkozattal megválasztása esetére haladéktalanul lemond aktuálisan betöltött pozíciójáról.
228/A. § (1) A referensek megválasztása titkos szavazással történik.
(2) A jelöltek meghallgatása a küldöttgyűlés ügyrendje alapján történik.
(3) A választás legfeljebb három szavazási fordulóból áll.
(4) Az első és a második fordulóban a pozíció betöltéséhez kétharmados többség szükséges.
(5) Amennyiben a második fordulóban egyik jelölt sem szerez kétharmados többséget és az elutasító szavazatok aránya nem több mint kétharmad, harmadik fordulóra kerül sor.
(6) A harmadik fordulóban a pozíció betöltéséhez egyszerű többség szükséges.
(7) A választás eredménytelen, ha nem kerül jelölt megválasztásra.
Az Ellenőrző Bizottság Elnökének választása 
229. § (1) A választás a jelöléssel kezdődik. A Küldöttgyűlés minden, az ülésen szavazati joggal jelen lévő tagja jelölhet és minden KolHÖK tag jelölhető. 
(2) A jelölés a Küldöttgyűlés ülésén, felszólalás formájában történik, és a jelölt helyben, szóban fogadhatja el a jelölést.
230. § (1) A szavazáskor minden szavazati joggal jelen lévő tag szavazattal rendelkezik. A szavazáskor minden szavazati joggal rendelkező tag egy szavazólapot kap. (2) A szavazólapon fel kell tüntetni az összes jelölt nevét. A szavazólapon minden jelölt neve mellett található egy üres négyzet. A szavazó az ebbe a négyzetbe elhelyezett két egymást egy pontban metsző vonallal tud érvényesen szavazni az általa választott jelöltre. Minden szavazati joggal jelenlévő tag a szavazólapon legfeljebb egy jelöltet támogathat érvényesen a szavazatával. 
(3) A szavazatokat az Ellenőrző Bizottság tagjai szedik össze, olyan módon, hogy a tag személyét az írásos szavazat alapján ne lehessen megállapítani, majd összegzik a szavazatokat, és kihirdetik az eredményt. 
(4) A KolHÖK Ellenőrző Bizottság Elnökének megbízatását az a jelölt nyeri el, aki a legtöbb érvényes szavazatot szerzi meg. 
231. § Amennyiben a választás eredményének megállapításakor szavazategyenlőség miatt nem eldönthető, mely jelölt nyert megbízatást, új szavazást kell tartani. 
232. § Az újonnan megválasztott Ellenőrző Bizottság Elnökének megbízatása a szavazás végleges lezárultával, az eredmény az Ellenőrző Bizottság általi kihirdetésével veszi kezdetét. 233. § (1) Amennyiben az Ellenőrző Bizottság Elnökének mandátuma a soron következő Elnökválasztó Küldöttgyűlés előtt megszűnik, a Küldöttgyűlés következő ülésén köteles új Ellenőrző Bizottsági Elnököt választani. 
(2) Az új Ellenőrző Bizottsági Elnök megválasztásához a Küldöttgyűlés jelenlévő, szavazati joggal rendelkező tagjai kétharmadának támogató szavazata szükséges. 
(3) A soron következő Küldöttgyűlésig az Ellenőrző Bizottság a tagjai közül ügyvivő Elnököt választ, mely ülést az Elnök hívja össze és vezeti le. 
A KolHÖK által delegált tagok és póttagok megválasztása az Elnökválasztó Küldöttgyűlésen 
234. § (1) A választás a jelöléssel kezdődik. A Küldöttgyűlés minden, az ülésen szavazati joggal jelen lévő tagja jelölhet és minden KolHÖK tag jelölhető. 
(2) A jelölés a Küldöttgyűlés ülésén, felszólalás formájában történik, és a jelölt helyben, szóban fogadhatja el a jelölést. 
235. § A szavazáskor minden szavazati joggal jelen lévő tag szavazattal rendelkezik. A szavazáskor minden szavazati joggal rendelkező tag kettő szavazólapot kap
a) az első szavazólapon KolHÖK Egyetemi Hallgatói Önkormányzat Küldöttgyűlésbeli delegáltjainak jelöltjeire szavazhat; 
b) a második szavazólapon KolHÖK Felvételi Bizottságbeli delegáltjainak jelöltjeire szavazhat. 
236. § A szavazólapon fel kell tüntetni az összes jelölt nevét. A szavazólapon minden jelölt neve mellett található egy üres négyzet. A szavazó az ebbe a négyzetbe elhelyezett két egymást egy pontban metsző vonallal tud érvényesen szavazni az általa választott jelöltekre. Minden szavazati joggal jelenlévő tag a szavazólapon 
a) ELTE HÖK Küldöttgyűlésbeli delegált esetén legfeljebb 2 jelöltet támogathat érvényesen a szavazatával; 
b) KolHÖK Felvételi Bizottságbeli delegált esetén legfeljebb 3 jelöltet támogathat érvényes szavazatával. 
237. § A szavazatokat a Szavazatszámláló Bizottság tagjai szedik össze, olyan módon, hogy a tag személyét az írásos szavazat alapján ne lehessen megállapítani. A Szavazatszámláló Bizottság összegzik a szavazatokat, és kihirdeti az eredményt. 
238. § (1) KolHÖK ELTE HÖK Küldöttgyűlésbeli delegált megbízatását az a három jelölt nyeri el, aki a legtöbb érvényes szavazatot szerzi meg. (2) A KolHÖK Felvételi Bizottságbeli delegált megbízatását az a három jelölt nyeri el, aki a legtöbb érvényes szavazatot szerzi meg. 
239. § Amennyiben a választás eredményének megállapításakor szavazategyenlőség miatt nem eldönthető, mely jelöltek nyertek megbízatást, akkor az eldönthetően megbízatást szerzett indulók tisztséget nyernek. Emellett a Szavazatszámláló Bizottság új szavazást köteles tartani úgy, hogy csak a szavazategyenlőségben érintett jelöltekre lehet szavazni. A jelöltek az így kialakuló sorrend alapján nyerik el megbízatásukat. 
240. § Az újonnan megválasztott KolHÖK Egyetemi Hallgatói Önkormányzat Küldöttgyűlésbeli és Felvételi Bizottságbeli delegáltak megbízatása a szavazás végleges lezárultával, az eredmény Szavazatszámláló Bizottság általi kihirdetésével veszi kezdetét.
241. § A delegált tisztséget elnyerő személyek póttagnak nem jelölhetők, amennyiben a delegált tisztséget elnyerő személy megválasztását megelőzően póttagi tisztséget töltött be, póttagi tisztségét elveszíti. 
242. § (1) A jelölés a Küldöttgyűlés ülésén, felszólalás formájában történik, és a jelölt helyben, szóban fogadhatja el a jelölést. 
(2) ELTE HÖK küldöttgyűlési póttag Jelölteket állítani lehet póttagnak történő jelöléssel.
(3) KolHÖK Felvételi Bizottságbeli Jelölteket állítani lehet póttagnak történő jelöléssel. 
243. § A szavazáskor minden, szavazati joggal rendelkező tag kettő szavazólapot kap, amin a
a) KolHÖK ELTE HÖK Küldöttgyűlésbeli póttagi delegált induló jelöltekre, 
b) KolHÖK Felvételi Bizottságbeli póttagi delegált induló jelöltekre szavazhat. 
244. § A szavazólapon fel kell tüntetni az összes jelölt nevét és azt, hogy melyik póttag tisztségére jelölték. A szavazólapon minden jelölt neve mellett található egy üres négyzet. A szavazó az ebbe a négyzetbe elhelyezett két egymást egy pontban metsző vonallal tud érvényes szavazatot leadni. 
245. § Minden szavazati joggal jelenlévő tag a KolHÖK ELTE HÖK Küldöttgyűlésbeli póttagi, illetve a KolHÖK Felvételi Bizottságbeli póttagi szavazólapon annyi jelöltre szavazhat érvényesen ahány betöltetlen pozíció van az adott testületben.
247. § Amennyiben a választás eredményének megállapításakor szavazategyenlőség miatt nem eldönthető, mely indulók szereztek megbízatást, a Szavazatszámláló Bizottság új szavazást köteles tartani úgy, hogy csak a szavazategyenlőségben érintett jelöltekre lehet szavazni, és a legtöbb szavazatot kapott jelöltek nyerhetik el sorrendben a megbízatást. 
248. § Az újonnan megválasztott póttagok megbízatása a szavazás végleges lezárultával, az eredménynek a Szavazatszámláló Bizottság elnöke általi kihirdetésével veszi kezdetét.
Jogorvoslat a választási eljárásban 
249. § (1) Az Ellenőrző Bizottság a választási eljárása alatt hozott döntései ellen a választókerület bármely lakója 5 napos jogvesztő határidőn belül az Ellenőrző Bizottság Elnökéhez írásbeli kifogást nyújthat be. 
(2) Az Ellenőrző Bizottság Elnöke a kifogás vizsgálatának eredményét köteles azt megindokolva a KolHÖK hivatalos honlapján a kifogás benyújtásától számított 7 napon belül közzétenni, illetve erről az adott választókerület valamennyi lakóját írásban, igazolhatóan értesíteni. 
(3) Amennyiben az Ellenőrző Bizottság Elnöke a kifogást helytállónak tartja, úgy az adott választókerületre nézve új választás kiírását köteles elrendelni. Az újra kiírt választások esetén a VII. Fejezet rendelkezései az irányadóak, különös tekintettel az azokban foglalt határidők betartására. 
250. § A kifogás eredménye ellen az ELTE HÖK Ellenőrző Bizottságához lehet fellebbezni az eredmény kihirdetésétől számított 5 napos jogvesztő határidőn belül. 
VIII. Fejezet 
Különleges Rendelkezések 
251. § Ezen fejezet rendelkezései megállapíthatnak az I.-VII. Fejezettől való eltéréseket. 
Ajtósi Dürer sori Kollégium 
252. § A kollégium székhelye: 1146 Budapest, Ajtósi Dürer sor 23. 
253. § (1) Az Ajtósi Dürer sori Kollégium (továbbiakban: ADK) szervei
a) ADK Közgyűlés; 
b) ADK Diákbizottság. 
(2) Az ADK Diákbizottsági Elnökének hivatalos levelezési címe: adk-elnok@kolhok.elte.hu
Damjanich utcai Kollégium 
254. § A kollégium székhelye: 1071 Budapest, Damjanich utca 41-43.
255. § (1) A Damjanich utcai Kollégium (továbbiakban: DUK) szervei 
a) DUK Közgyűlés; 
b) DUK Diákbizottság. 
(2) Az DUK Diákbizottsági Elnökének hivatalos levelezési címe: duk-elnok@kolhok.elte.hu
Kőrösi Csoma Sándor Kollégium 
256. § A kollégium székhelye: 1118 Budapest, Dayka Gábor utca 4. 
257. § (1) A Kőrösi Csoma Sándor Kollégium (továbbiakban: KCSSK) szervei
a) KCSSK Közgyűlés; 
b) KCSSK Diákbizottság. 
(2) Az KCSSK Diákbizottsági Elnökének hivatalos levelezési címe: kdb.elnok@csoma.elte.hu 
Erdős Pál Kollégium 
258. § A kollégium székhelye: 1123 Budapest, Nagytétényi út 162-164. 259. § (1) Az Erdős Pál Kollégium (továbbiakban: EPK) szervei 
a) EPK Közgyűlés; 
b) EPK Diákbizottság. 
(2) Az EPK Diákbizottsági Elnökének hivatalos levelezési címe: nuk-elnok@kolhok.elte.hu
Nándorfejérvári úti Kollégium 
260. § A kollégium székhelye: 1117 Budapest, Nándorfejérvári út 13. 
261. § (1) A Nándorfejérvári úti Kollégium (továbbiakban: NFK) szervei 
a) NFK Közgyűlés; 
b) NFK Diákbizottság. 
(2) Az NFK Diákbizottsági Elnökének hivatalos levelezési címe: nfk-elnok@kolhok.elte.hu Vezér úti Kollégium 
262. § A kollégium székhelye: 1141 Budapest, Vezér utca 112. 
263. § (1) A Vezér úti Kollégium (továbbiakban: VUK) szervei 
a) VUK Közgyűlés; 
b) VUK Diákbizottság. 
(2) Az VUK Diákbizottsági Elnökének hivatalos levelezési címe: vuk-elnok@kolhok.elte.hu Márton Áron Kollégium 
264. § A kollégium székhelye: 1137 Budapest, Kunigunda útja 35. 
265. § (1) A Márton Áron Kollégium (továbbiakban: MÁK) szervei 
a) MÁK Közgyűlés; 
b) MÁK Diákbizottság. 
(2) Az MÁK Diákbizottsági Elnökének hivatalos levelezési címe: maszk-elnok@kolhok.elte.hu 
A Márton Áron Kollégiumra vonatkozó különleges választási szabályok 
265/A. § (1) A Márton Áron Kollégium Diákbizottsági választásán választható és választó az, aki a Márton Áron Kollégium lakója. 
(2) A Márton Áron Kollégium esetében a betölthető Diákbizottsági mandátumok száma a kollégiumi választási időszak kezdetén minden megkezdett 50 lakó szám után egy fő, de legalább öt fő.
Pável Ágoston Kollégium 
266. § A kollégium telephelyei: 
a) 9700 Szombathely, Magyar László utca 1. 
b) 9700 Szombathely, Ady Endre tér 3/A. 
c) 9700 Szombathely, Deák Ferenc utca 57. 
267. § (1) A Pável Ágoston Kollégium (továbbiakban: PÁK) szervei 
a) PÁK Közgyűlés; 
b) PÁK Diákbizottság. 
(2) Az PÁK Diákbizottsági Elnökének hivatalos levelezési címe: pak-elnok@kolhok.elte.hu
268. § (1) A PÁK esetén a rendes őszi választásokat az Ellenőrző Bizottság minden tanév szorgalmi időszakának legelső napjától a szorgalmi időszak hatodik hetének utolsó napjáig hivatalból köteles kiírni. 
(2) A PÁK Ellenőrző Bizottsági tagja részt vehet a PÁK választások lebonyolításában egy másik Ellenőrző Bizottsági tag és a PÁK Diákbizottsága által delegált egy fő jelenlétében. (3) A PÁK Diákbizottsága által delegált egy fő nem lehet a PÁK Diákbizottság tagja. 
Szakkollégiumok 
269. § A szakkollégiumok saját döntéshozó szerveik által elfogadott ügyrendjeik alapján vesznek részt és működnek közre a Kollégiumi Hallgatói Önkormányzatban. 
Bérlemények 
269/A. § (1) A bérleményekben a jelen Alapszabály rendelkezéseinek megfelelően Diákbizottsági elnök és alelnök, Diákbizottsági tag és ellenőrző bizottsági tag választható.
(2) A bérleményekben megválasztott Diákbizottsági elnökök mandátummal rendelkeznek a Kollégiumi Hallgatói Önkormányzat Küldöttgyűlésén. 
(3) A bérleményben megválasztott Diákbizottsági elnök és alelnök, a Diákbizottsági tagok és az ellen-őrző bizottsági tag mandátuma megszűnik, amennyiben az Egyetem és a bérbeadó közötti szerződés megszűnik. 
(4) A bérleményekben az első Diákbizottság megalakulásától számított fél éven belül a KolHÖK Küldöttgyűlésnek gondoskodnia kell arról, hogy az adott bérleményre vonatkozó legfontosabb adatok az Alapszabály VIII. Fejezetében rögzítésre kerüljenek.
(5) Adott bérleményre vonatkozó legfontosabb adatoknak minősülnek a) a bérlemény neve; 
b) a bérlemény székhelye; 
c) a bérlemény hallgatói képviseleti szerveinek meg-nevezése;
d) a bérlemény diákbizottsági elnökének elektronikus levelezési címe.
IX. Fejezet
Záró Rendelkezések 
270. § (1) Jelen Alapszabály hatályba lépéséhez a KolHÖK Küldöttgyűlése, valamin az ELTE Szenátusa általi elfogadása.
(2) A hatályvesztés nem érinti a hivatalban lévő tisztségviselők megbízatását.
271. -
272. § Az Alapszabály a Szenátus általi elfogadást követő napon lép hatályba. Ezzel egy időben hatályát veszti a KolHÖK korábbi Alapszabálya. 
